یانەی گیڕۆنا یاریزانێکی بارسێلۆنا ڕەت دەکاتەوە – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/لالیگا/یانەی گیڕۆنا یاریزانێکی بارسێلۆنا ڕەت دەکاتەوە\nیانەی گیڕۆنا یاریزانێکی بارسێلۆنا ڕەت دەکاتەوە\nکارۆخ ڕواندزی 2018/05/22\nیانەی گیڕۆنای سەر بەهەرێمی کەتەلۆنیا پێشنیارێکی یانەی بارسێلۆنای سەبارەت بە کڕینی یاریزانێکی بارسا لەم هاوینەدا ڕەت کردوەتەوە.\nبەرنامەی “elchiringuitotv”ی تەلەفزیۆنی ئیسپانی، یانەی بارسێلۆنا داوای لە یانەی گیڕۆنا کردوە کە گرێبەست لەگەڵ یاریزان (یاری مینا)ی بەرگریکاری کۆلۆمبی یانەکەیان بکەن، بەڵام بەرپرسانی یانەی گیڕۆنا ئەو داوایەی بارسێلۆنایان ڕەت کردوەتەوە، بەگوێرەی بەرنامەکە مینا چەند گرێبەستێکی لە چەند یانەیەکی مام ناوەندی پرێمەر لیگ بۆ هاتوە، بۆ ئەوەی بەشێوەی خواستن یاری بکات.\nیاری مینا، تەمەنی 23 ساڵە و لە وادەی گواستنەوەی زستانەدا بە بری12 ملیۆن یۆرۆ لە یانەی پالمێراسی بەڕازیلی پەیوەندی بە یانەی بارسێلۆنا کردوە، بەڵام یاریزانەکە تا ئەو ساتەش نەیتوانیوە متمانەی ڤاڵڤێردی ڕاهێنەری بارسێلۆنا بەدەستبهێنێت و ئاستێکی لاوازی پێشکەش کردوە.\nیاری مینا یانەی گیڕۆنا\nشەڕ و ئاژاوەگێڕی لە دەوروبەری یاریگای یاری کۆتایی جامی شا دەستیپێکرد\nناوبژیوانی یارییەکەی ئەمشەوی جامی شای ئیسپانیا بارسێلۆنا نیگەران دەکات\nسەرۆکی یانەی بارسێلۆنا کۆبوونەوەیەکی نهێنی لەگەڵ مێسی ئەنجامدا\nشۆۆۆۆۆۆۆۆك، رامۆس بڕیاری داوه ئه‌م هاوینه ریال مه‌درید به‌جێبهێڵێت\n51 خوله‌ك له‌مه‌وبه‌ر\nیانەی چێلسی نرخی فرۆشتنی هازاردی بەریال مەدرید ڕاگەیاند\nڤیدیۆی گۆڵه‌كان 8,640\nبازاری گواستنەوە 1,671


وەک پێداچوونەوەی ٠٢:١٤، ١٠ی کانوونی دووەمی ٢٠١١ (بینینی سەرچاوە)\n(پەڕەیەک دروست کرا بە ''''ڤانیلا''' (بە ئینگلیزی: '''Vanilla''') پرۆگرامۆکەیەکی سەرچاوە کراوە و خۆڕاییە ،پکە ڕێگادەد...')\nوەک پێداچوونەوەی ٠٢:١٥، ١٠ی کانوونی دووەمی ٢٠١١ (بینینی سەرچاوە)\nوەک پێداچوونەوەی ٠٢:١٥، ١٠ی کانوونی دووەمی ٢٠١١\nڤانیلا (بە ئینگلیزی: Vanilla) پرۆگرامۆکەیەکی سەرچاوە کراوە و خۆڕاییە ، ڕێگادەدات بۆ دانان و درێژەپێدانی مەکۆیەکی گفتوگۆی تەواو-تایبەتمەندیکراو بۆ کۆمپانیاکان ,ڕێکخراوەکان و دەزگا و گروپی خزمەتگوزاری ،کە دەشتوانرێت دابگیرێت و خانەخوێ بکرێت لەسەر ڕاژەی تایبەتی بەکارهێنەران ،مەکۆکان ڕێژەیی ئاسانن بۆ دامەزراندن ،وە بەکارهێنەر دەتوانێت فرە ڕووکاری هەڵبژێرێت یان بە هەڵبژاردەیی ڕووکاری تایبەت بەخۆی دیزاین بکات ،مەکۆکە دەتوانێت هاوپۆلی هەبێت بۆ ڕێکخستنی گفتوگۆکان ،مەکۆکە پاڵپشتی پەیامی تایبەت ،پۆستی ئەلیکترۆنی ،یاسا و ڕەسەنێتی بۆ بەکارهێنەران و فرە جۆرەی لە چۆنیەتی تۆماربوون ،لەگەڵ بەڕێوەبەرایەتییەک کە لە بەکارهێناندا ئاسانە و گشت کردارێک دەگۆڕدرێت و دەکرێت. ڤانیلا دۆزراوەتەوە لە ساڵی ٢٠٠٥ و بە گەشەیەکی بەردەوامدا ڕۆیشتووە تاوەکو دەرچوون. پرۆگرامۆکە سەرچاوە کراوەکەی ڤانیلا زیاتر لە ٤٠٠،٠٠٠ جار داگیراوە لە ماڵپەری سەرەکی.\nوەرگیراو لە «https://chawg.org/w/index.php?title=Vanilla&oldid=2613»\nئەم پەڕەیە دواجار لە ٠٢:١٥ی ١٠ی کانوونی دووەمی ٢٠١١ نوێ کراوەتەوە.


ئەنجومەنی فێرکاری‌و لێکۆڵینەوەی کورد\nبەداخەوە کورد لەگۆڕەپانی خوێندنی باڵاو لیکۆڵینەوەی زانستیدا تا بڵێی دوا کەوتووە. ئەم دواکەوتنە هۆکاری سیاسی‌و ئابووری‌و کۆمەڵایەتی زۆرەو کارو چالاکی زۆری ئەوێ تا هەر هیچ نەبێ کەمێ پێش کەوێ. خوێندکاری ئازای کورد کەم نین بەڵام گەیشتن بەلوتکەی زانست‌و داهێنان‌و لێکۆڵینەوە و پێگەیاندنی ئەو خوێندکارانە پێویستی بەزۆر شت هەیە کە تەنیا بەدەمودەزگای گەورەو بەدەوڵەت ئەکرێ. بەڵام ئەمە ئەوە ناگەیەنێ کە هیچمان پێ ناکرێ.\nبە هاوکاری کۆمەڵێ مامۆستای زانکۆ و زانستدۆستی کورد (بە تایبەت کاک بەهمەن ڕۆستەمی-تەبار) ئەمانەوێ ئەنجومەنێکی زانستی دابمەزرێنین بۆ گەشەپێدانی زانست بە گشتی و بۆ یارمەتی خوێندکار و مامۆستای زانکۆی کورد. نەبوونی ئەنجومەنێکی وەها کەلێنێکی گەورەیە لە مەیدانی خوێندن و فێرکاری کورددا. لە ساڵانی ڕابردوودا کۆڕ و کۆمەڵی زانستی کوردی هەبوون و هەر یەک دوای ماوەیە چالاکی داخراون.\nئەمانەوێ ئەنجومەنەکە چەند تایبەتمەندی ببێت. یەکێ لەوانە دوور بوونە لە سیاسەتی ناوخۆ و دەرەوی کوردستان. تێکەڵ بوون بە سیاسەت ئەبێتە هۆی بەربەرەکانێ و درووست بوونی بەرهەڵست. یەکێ تر لە تایبەتمەندییەکان ئەوەیە کە تەنیا کار لە سەر ئەو پرۆژانە ئەکەین کە هەموو وردەکارییەکانی دیاری کرا بن. بەکورتی لە جیاتی ئەوە بڵێین ئەبێ چی و چی بکرێ ئەمانەوێ بڵێین خۆمان چی وچیمان پێ ئەکرێ.\nلە ساڵانی ڕابردوودا و بە تایبەت لە چەند مانگی پێشوودا ژمارەیە زۆر نامەم بۆ هاتووە لە لایەن خوێندکارانی کوردەوە. زۆربەی هەرە زۆریان داوای هاوکاری ئەکەن بۆ ئەوە بتوانن بێنە ئەورووپا بۆ درێژەدانی خوێندنیان. ڕاسییەکەی وەرگیران بۆ خوێندن لە ڕۆژئاوا ئاسان نییە بە تایبەت لە بریتانیا کە خوێندن بە خۆڕایی نییە و ساڵانە زیاتر لە بیست هەزار پۆندی تێ ئەچێ. بەڵام ئەو خوێندکارانەی کە زۆر بە توانان ئەکرێ وەربگیرێن، بۆ وێنە ئەوانەی لە ئولەمپیادی بیرکاری یا فیزیک مەداڵیان گرتووە یا پرۆژەی زۆر باشیان نووسیوە. یەکێ لە ئامانجەکانی ئەنجومەنەکە ئەوەیە کە یارمەتی ئەو خوێندکارە بەتوانانە بدات بۆ درێژەدانی خوێندنیان.\nرۆژی ١٦ ی مانگی سێ (واتە چەند رۆژ بەر لە نەورۆز) سمینارێ لە لەندەن ئەگیرێ بۆ باس کردن و ڕاگەیاندنی ئەنجومەنەکە. دیسان لە سەر ئەم بابەتە ئەنووسم. ئەگەر تێبینیتان هەیە تکایە لە خوارەوە بینووسن و نامە مەنێرن.


زانکۆ و پەیمانگا – Standard Kurd\nلەلایەن ستاندار Posted on كانونی یه‌كه‌م 14, 2019 348 جار بینراوە 0 سەرنج\nکاتێك لەئاستێکی وا بەرزی ئەکادیمی وڵات ڕۆشنبیری تاکەکانی نێوی بەڕادەی نەمان کاڵ بۆتەوە ئەوا هەست دەکەی ئەم تاکانەی نێو کۆمەڵگا چەندە ڕێگای جۆراوجۆر لەبەرامبەریان بەکاردێت بۆ ئەوەی گێژ و وڕ بکرێن و بەلاڕێ داببرێن ، قوتابی پەیمانگا و زانکۆ لەشوێنی ئەوەی بتوانێ دوو قسەی جوانی حسابی لەگەڵ هاوڕێکانی یاخود لەگەڵ تاکەکانی تر بکا تەنها و تەنها خەریکی گێڕانەوەی ڤیدیۆ و نوکتە و قسەی بێ بنەمای نێو تۆڕەکانی تیک تۆك و ئینستاگڕام و فیسبوکن ، لەشوێنی ئەوەی لەم تۆڕانە خەریکی دروست کردنی گروپ و یانەی ڕۆشنبیری و پەروەردە و زانستی بن ، خەریکی دروستکردنی گرو بنەما و قسەی هەرچی و پەرچین .\nئەو ساتەی ڕۆڵەکانی وڵات لەشوێنێکی وا گرنگ بەمجۆرە لاوازیە دەبینین ، کاتێك تاکەکانی ئەم شوێنە گرنگەی وڵات دوور دوورن لەزانست و پەروەردە و سەقافەت بۆت دەردەکەوێ کە وڵات چەندە پەرێشانە ، ڕێگاکانی چاکسازی و گۆڕانکاری چەندە پڕ کۆسپ و تەگەرە و تــــەماوین ، بۆت دەردەکەوێ کە ئەم پیلانەی پیلان گێڕان بۆ بێ هۆشکردنی چینی ڕۆشنبیری وڵات چەندە بەخێرایی بەرەو پێش دەڕوات ، بۆت دەردەکەوێت کە گەنجانی وەڵات خۆیان زۆر بەئاسانی بونەتە ئەو پردەی کەبەرەو وێڵی و سەرلێشێواویان دەبات .\nئەوەی پێویستە لەسەر خەمخۆران کارکردنە ئەگەر چی بێ ئومێدیش گەیشتبێتە لێواری واقع بۆ ئەوەی هیچ نەبێ بتوانرێ ژمارەی بەلاڕێدابراون کەم بکرێتەوە و چرای شۆڕشێکی پەروەردەی فیکری و زانستی و ڕۆشنبیری هەڵبگیسێنرێ ئەگەر چی لەزۆر لاوەش هەوڵی کوژاندنەوە و نەهێشتنی ڕووناکی چراکە بدرێ .\nبڵاوکراوەی پێشووپارتی وبانگه‌شه‌ی یه‌كڕیزی كورد له‌به‌غدا\nبڵاوکراوەی نوێترهۆشیار عەبدوڵا: لەبەغدا شتێک نییە بەناوی یەکڕیزی فڕاکسیۆنە کوردیەکان\nPosted on ته‌مموز 16, 2020 0 669\nهەفتەی داهاتوو یەكێتی بڕیاری یەكلاكەرەوە دەدات\nPosted on ته‌مموز 20, 2020 0 1549\nڕەفیق و ڕەفیقەکان\nPosted on ته‌مموز 28, 2020 0 232\nPosted on ئاب 3, 2020 0 563\nPosted on ته‌مموز 12, 2020 ته‌مموز 12, 2020 0 339


ئه‌م خۆراكانه تووشی هه‌وكردنی ریخۆڵه‌ت ده‌كه‌ن\n:: AM:07:18:08/10/2019 \nهه‌وكردنی ریخۆڵه‌كان یه‌كێكه له‌و كێشانه‌ی زۆرترین خه‌ڵك تووشی ده‌بن و مرۆڤ تووشی ئازار له ڕیخۆله‌ی گه‌وره و بچووك ده‌كات و سكچوون و خوێنهاتنه‌وه‌ی له‌گه‌ڵ دروست ده‌بێ، له خواره‌وه ئه‌م خۆراكانه‌تان پێ ئاشنا ده‌كه‌ین، كه ده‌بێته هۆی ئه‌وه‌ی تووشی ئه‌م گرفته ببن و پێویسته به ته‌واوی لێی دوور بكه‌ونه‌وه.\nیه‌كه‌م: تۆوه‌كان و گه‌نمه‌شامی و چه‌ره‌زات، ئه‌م خۆراكانه قه‌باره‌یان بچووكه و هه‌رسكردنیان سه‌خت تره، به‌وهۆیه‌وه ده‌بنه هۆی ئاوسان و هه‌وكردن و دروستبوونی ژان له ریخۆڵه‌كان، ئه‌گه‌ر ئه‌م گرفته‌ت هه‌یه، ده‌توانی له خواردنی ئه‌مانه دوور بكه‌ویته‌وه.\nهه‌وكردنی ڕیخۆڵه و ئاوسانی سك به‌هۆی ئه‌م خۆراكانه دروست ده‌بێ و سیسته‌می هه‌رس تێك ده‌دات\nدووه‌م: پاقله، ئه‌گه‌ر هه‌وكردنی ریخۆڵه‌ت هه‌بێ، خواردنی پاقله زۆر مه‌ترسیداره و هه‌وكردن و ئاوسان زیاتر ده‌كات و ده‌بێته هۆی دروستبوونی گازات و كۆئه‌ندامی هه‌رس تێك ده‌دات، هه‌رچه‌نده بڕێكی زۆری ڕیشاڵی تێدایه، به‌ڵام سوودبه‌خش نییه، بۆ ئه‌وانه‌ی هه‌وكردنی ریخۆڵه‌یان هه‌یه.\nسێیه‌م: گۆشت و خۆراكی پڕ له چه‌وری، خواردنه چه‌ور و قورسه‌كان به گشتی و گۆشت به تایبه‌تی، به‌هۆی ئه‌وه‌ی ئازاری زۆری گه‌ده ده‌ده‌ن و ده‌بنه هۆی قورسكردنی گه‌ده و دواجاریش هه‌وكردنی ریخۆڵه‌كانی لێ ده‌كه‌وێته‌وه و زۆر زیانتان پێ ده‌گه‌یه‌نێت، بۆیه باشتره زۆر هۆگری خواردنه قورس و چه‌وره‌كان نه‌بن.\nچواره‌م: سه‌وزه‌ی خاو، سه‌وزه‌كان بڕێكی زۆر ڕیشاڵ و ڤیتامین و كانزایان تێدایه، به‌ڵام پێویسته به خاوی نه‌یخۆن، به‌ڵكوو سوودبه‌خشتره بیكۆڵینن، ئنجا بیخۆن.\nپێنجه‌م: جیا له‌مانه‌ی سه‌ره‌وه، خواردنه‌وه كحوولییه‌كان و چوكلێت و شیرینیش به ڕێژه‌یه‌كی زۆر به بڕوای پسپۆران ریخۆڵه‌كانی مرۆڤ تووشی هه‌وكردن ده‌كات، بۆیه ڕێنماییمان ده‌كه‌ن، كه لێیان دوور بكه‌وینه‌وه.


فەرەنسا.. هێلەک زەردەکان یادی 3 ساڵەیان کردەوە PUKmedia یەکێتیی نیشتمانیی کوردستان\nفەرەنسا.. هێلەک زەردەکان یادی 3 ساڵەیان کردەوە\nجیهان 05:59 PM - 2021-11-21\nدوێنێ شەممە 20 ی نۆڤەمبەر ، لە پاریس بۆ یادی 3 ساڵەی ئیلەک زەردەکان ، بە ئامادە بوونی ژمارەیەک لە ئەندامانی ئێلەک زەردەکان و سەندیکاکان ، خۆنیشاندانێکی ئارام بەڕێوەچوو .\nئێلەک زەردەکان چۆن دروستبوون ،،\nسێ ساڵ پێش ئێستا ، بە سوود وەرگرتن لە تۆڕەکۆمەڵایەتیەکان ، ژمارەیەک لە هاووڵاتیان بانگەوازێکیان بڵاوکردەوە تێیدا هووشیاریان بە بەرزبوونەوەی نرخی سووتەمەنی بە تایبەتی گازوایل و بەنزین دا و داوایانکرد کە دەنگی ناڕەزاییان لە خۆنیشاندانێکی جەماوەری و مەدەنیدا دەرخەن و بڕژێنە ناو شەقام و گۆڕەپانەکان بۆ داکۆکیکردن لە بژێوی ژیانیان ، سەرەتا ناوی خۆیان نا ( توڕەبوون ) هەندێک لەو کەسانەی لەسەرەتادا بەشداربوون و هاتبوون بەدەنگ ئەو بانگەوازەوە بە ئیلەکی زەردەوە بەشداریان کرد چونکە هەر لەدوای تەواوبونی کارەوە ئەهاتن بۆ بەشداریکردن لە گرتبوونەوە و خۆنیشاندانەکاندا پاشان وردەووردە ئێلەکی زەرد زیادی ئەکرد و بەو شێوەیە بزووتنەوەکە ناونرا بە بزووتنەوەی ئێلەک زەردەکان .\nلە 25 ی مانگی سەپتەمبەری ساڵی 2018 دا ، شۆفێرێک بە ناوی ( پریسیلیا لیودۆسکی ) مەزبەتەیەکی لەسەر تۆڕەکۆمەڵایەتیەکاندا بڵاوکردەوە بە مەبەستی کۆکردنەوەی ژمارەیەکی زۆر لە ئیمزاکردن و پشتگیری بانگەوازەکەی ، کە تێیدا داوا لە حکوومەت ئەکات نرخی بەنزین دابەزێنێت و هەرزانی کات ، ئەم بانگەوازە هەر زۆر زوو خەڵکێکی زۆر هات بەدەنگیەوە و لەماوەیەکی کورتدا 226 هەزار ئیمزا کۆکرایەوە و پاشان لە ئۆکتۆبەری 2018 دا یەک ملیون ئیمزای تێپەڕاند و لە 10 ی ئۆکتۆبەری هەمان ساڵدا ، شۆفێری بارهەڵگرە گەورەکان وەک ( ئیریک درویت و برینۆ لو ڤێڤر) لەسەر فەیس بووک بانگەوازێکیان بڵاوئەکردەوە و داوایان کرد هەموو پێکەوە بەشداری بکەن لە ( مانگرتنی گشتی نیشتمانی دژی بەرزبوونەوەی سووتەمەنی ) لە 17 ی نۆڤەمبەری 2018 دا ئەم بیرۆکەیە لەلایەن هەندێک لە شۆفێرانیترەوە قۆزرایەوە و بڕیاری داخستنی رێگاوبانیان و فوولکەی شارەکانیان دا لە زۆر لە هەرێمەکانی فەرەنسا .\nلە کۆتایی مانگی نۆڤەمبەردا ، ژمارەیەک لە ڤیدوێێ لەسەر تؤڕەکۆمەڵایەتیەکان بڵاوکرایەوە کە تێیدا هەموو چالاکیەکانیان و مانگرتن و خۆنیشاندانەکانیان بڵاوئەکردەوە ، بە ماوەیەکی زۆر کەم 6 ملییون کەس پشتگیری خۆیان دەرخست ، لە ڕاپرسیەکدا کە هەر لەکاتەدا ئەنجامدرابوو ، ٪42 ی فەرەنسیەکان ئامادەیی خۆیان نێشاندا بۆ ئەگەری بەشداریکردنیان لە مانگرتنی گشتی لەسەر ئاستی ووڵات و لە ٪23 ێش لەوانە ئامادەیی خۆیان بە دڵنیاییەوە دەربڕی بۆ بەشداریکردنیان لەو مانگرتنە .\nپاشان ئەم بزووتنەوەیە پێوەرەکەی هێدی هێدی گەورە ئەبوو و داواکاریەکانیش ڕۆژ بە ڕۆژ زیاتر ئەبوو ، سەندیکاکانی کرێکاران ئەوانیش لای خۆیانەوە هاتنەدەنگ هاتنە پێشەوە و پشتگیریان بۆ ئەو بزووتنەوەیە خستەڕوو ، درووشمەکان و داواکاریەکانیش بە قەوارەی فراوانبوونی بزووتنەوەکە زیادی ئەکرد ، جگە لە نرخی بەزین ، داوای ( بەرزبونەوەی توانای کڕین ، واتە بەرزکردنەوەی مووچە بەرامبەر بە گرانی بازاڕ و بژێویی ژیان هەروەها هەرزانکردنی نرخی بەنزین و یاسای کۆمەڵایەتی ) ئەکرد .\nلە 14 ی نۆڤەمبەردا ، هەزاران ئەندامی ئەم بزوتنەوەیە هەستان بە کۆنتڕۆڵکردنی هەندێک لە فوولکەکان لە باکوور ، 15 ی نۆڤەمبەر هەموو رێگاوبانەکانیان کۆنتڕۆڵکرد و هاتووچۆ بێبەرامبەر کرا ، لە هەندێک شوینیشدا رێگاکانیان کۆنتڕۆڵکرد و بوەهۆی ئەوەی هێواشبونەوەی جوڵەی هاتووچۆی ئۆتۆمۆبیل لە ڕێگاوبانەکاندا بەم شێوەیە هێدی هێدی سۆزی جەماوەریان بەلای خۆیاندا ڕائەکێشا تەنانەت هەندێک لە سەرۆکی شارەوانیەکان پشتگیری خۆیان دەرخست و لە باڵەخانەی شارەوانیەکانیان ئێلەکی زەردیان هەڵئەواسی .\nلە پاریس بۆ یەکەم جار ڕۆژی شەممە ی ڕێکەوتی 17 ی نۆڤەمبەر ، ئێلەک زەردەکان گرتبونەوەیەکیان رێکخست و لەهەمانکاتیشدا ژمارەیەک لە فوولکەکانیان کۆنترۆڵکرد ، لەم گرتبونەوەیەدا 287 هەزار و 710 ئێلەک زەرد لە سەرتاسەری فەرەنسا بەشداریانکرد بەڵام هەر لەم ڕۆژەدا ، یەکێک لە ئێلەک زەردەکان کوژرا و 409 برینداربون و 117 یش دەستگیرکران و 73 لەوانە لێکۆڵینەوەیان لەگەڵدا کرا ، دوابەدوای ئەمە 3 هەزار ئێلەک زەرد لە سەر فوولکەکان بە شەو بەڕۆژ ئەمانەوە .\nلە ڕۆژانی دوای ئەوە ، بە دەیان هەزار خۆنیشاندەر لە حاڵەتی ئامادەباشیا مانەوە بۆ خۆئامادەکردن لە خۆنیشاندان و گرتبوونەوە هەرکاتێک پێویست بێت ، پاشان هەموو شەممەیەک لە پاریس و زۆربەی شارەکان خۆنیشاندانەکان بەردەوامبوو بە بەشداری کردنی ژمارەیەکی بەرچاو لە ئێلەک زەردەکان ، ئەوەی جێیباسە بۆ یەکەمجار خوێنکارانی ئامادەییش بەشداریاند کرد لەو خۆنیشاندانانەدا ، هەمووجارێک بەرەوڕوبونەوە و تووندوتیژی لە نێوان خۆنیشاندەران و هێزەئەمنیەکاندا دروست ئەبوو بەو هۆیەوە ژمارەیەک بریندار و گرتنی لێئەکەوتەوە ، تەنها لە رۆژی شەممەی 3 ی دێسەمبەری 2018 دا 700 کەس لەلایەن پۆلیسەوە دەستگیرکران لە سەرتاسەری فەرەنسادا ، لەوانە 148 یان خوێندکار بوون ، بەبەردەوام ئەم چالاکیانە بە ڤیدۆ ئەگیراو رؤژانە لەسەر تؤڕەکۆمەڵایەتیەکاندا بڵاوئەکرایەوە .\nلەلایەکی ترەوە ،رێکخراوی رێبووردنی جیهانی لە ڕاپۆرتێکیدا رەخنە لە حکومەتی فەرەنسا و سەرۆک ماکرۆن ئەگرێت و هۆشیاریان ئەداتێ لەسەر توودو تیژی و زیندانیکردنی خۆنیشاندان لە لایەن پۆلیسەوە هەروەها ئاماژە بە پێشێکردنی مافی خۆنیشاندان ئەدات .\nرۆژی 8 ی دێسەمبەر لە چوارچێوەی چالاکیەکانی بزووتنەوەی ئێلەک زەردەکاندا ، دووبارە گرژی و ئاڵۆزیی و تووندوتیژی لە نێوان خۆنیشاندەران و هێزە ئەمنیەکاندا ڕوویدا و 264 بریندار بوون ، هەر لەو رؤژەدا ئەندامێکی کارای بزووتنەوەی ئێلەک زەردەکان ( ژیڕۆم رۆدگییێز ) لە ئەنجامی هێرشی پۆلیسدا چاوێکی لەدەستدا ، هەروەها لەم خۆنیشاندانەدا 2 هەزار ئێلەک زەرد لەلایەن پۆلیسەوە لە هەموو شارەکانی فەرەنسا دەستگیرکران ، 1082 ئیلەک زەرد تەنها لە پاریس دەستگیر کرا و تەنها لە شاری بۆردۆ 32 کەس بریندار بوون و 6 پۆلیسیش بریندار بوو .\nخۆنیشاندانەکان لە 17 ی نۆڤەمبەری ساڵی 2018 وە دەستی پێکرد و لە 8/2/2020 بە هۆی هاتنی کۆرۆناوە کۆتایی هات ، لە ماوەی نزیکەی ئەو 2 ساڵە ، ئێلەک زەردەکان بە سەدان خۆنیشاندانیان ئەنجامدا .\nلە ڕاپۆرتێکی رۆژنامەی لومۆندا هاتووە کە لە ماوەی ئەو خۆنیشاندانانەدا لە سەرتا سەری فەرەنسا ، 10 هەزار کەس لە لایەن پۆلیسەوە بانگەشەکراوە و لێکۆڵینەوەیان لەگەڵدا کراوە و 3100 سزای یاسایی دراون و 400 کەسیشیان زیندانیکراون ، هەروەها 5300 لەو ئێلەک زەردانە بە دواداچوونی یاساییان بۆ کراوە و 2200 ی تریش بەدواداچوونی یاسایان لەسەر لابراوە .\nهەروەها لە ڕاپۆرتەکەی رۆژنامەی لومۆندا هاتووە ، لە ئەنجامی پێکدادان و تووندو تیژی نێوان پۆلیس و ئێلەک زەردەکاندا 11 ئێلەک زەرد کوژراوە بەدەستی پۆلیس و 2هەزار و 495 ئێلەک زەرد بریندار بووە ، هەر وەها 1944 پۆلیسیش لە ماوەی ئەو خۆنیشاندانەدا برینداربوون .\nلومۆند بەردەوامە لە ڕاپۆرتەکەیدا و ئەڵێت ، 10 هەزار و 718 ئێلەک زەرد لەلایەن پۆلیسەوە بە شێوەیەکی کاتی دەستگیرکراون و هەروەها لە سەرەتادا ٪75 ی فەرەنسیەکان پشتگیری بزووتنەوەی ئێلەک زەردەکانیان کردوە و لە کۆتایدا ٪47 لە فەرەنسیەکان پشتگیریان ئەکردن ، هەروەها لەو ڕاپۆرتەدا هاتوە کە زەرەرووزیانی گشتی لە ئەنجامی ئەو خۆنیشاندانەدا بە 4 ملیون و5 سەد هەزار ئیرۆ هەژمار ئەکرێت و برێتیە لە شکاندنی دووکان و سووتاندنی ئۆتۆمۆبیل و کۆنتڕۆڵکردنی ڕیگاوبان و کردنەوەی ئۆتۆبانەکان بەبێ بەرامبەر .\nلە میدیاکانی فەرەنساوە\nلومۆند ، لیبراسییون ، لو پاریزیان ، لو فیگارۆ


ئیبراهیم عەباس: هێرشەکانی سەر نەوشیروان مستەفا. – WTARIKURD\nئیبراهیم عەباس: هێرشەکانی سەر نەوشیروان مستەفا.\nبە پێچەوانەی ساتی ماڵئاوایی کردنی کاک نەوشیروان مستەفا، تەنانەت بە پێچەوانەی ساڵی یەکەمی دوای وەفاتی، تادێت بازنەی دەنگی ناڕازی بۆ دژایەتی کردنی خۆی و مێژووی گۆڕان و پاشماوەی بزوتنەوەکەی فراوان دەبێت، بێگومان مەبەستم لەدەنگی ناڕازی تەنها ئەو کەسانەیە کە لە بزوتنەوەی گۆڕان و خەباتی کاک نەوشیروان بۆ گۆڕانکاری بێ هیوابوون، نەک ئەو دەنگانەی لەناو یەکیتی و پارتی و شیوعی و کۆمنیستەکان هەر هەبوون و بەردەوامن.\nتا ئەو جێگایەی کەسێک بەهۆی زەرەرمەندبوونی لەگۆڕان دەنگی بەرزکردبێتەوە، بەتایبەت کە بازنەیەکی باڵادەستی گۆڕان موستەفیدن، رەخنەکانیان بە ئاسایی دەبینرێت، کەسانێکیش کە خراپی ئەدای سیاسی گۆڕان نائومێدی کردبێتن، ئەویش ئاساییە، بەڵام هەڵوێستی هیچ کامێک لەمانە کە ئەگاتە سوکایەتی کردن، بە کەسایەتی، گۆڕو ئارامگەی، مێژووی کەسی کاک نەوشیروان، ئاسایی نین و ئەشێت نارازیترین کەس لە سیاسەتی گۆڕان، کاک نەوشیروان لە قسە پێ وتنی توندو نابەجێ بپارێزێت و رەخنە لەسەرکردە باڵاو هەڵسوڕاوە دیارەکانیان بگرێت. ئاخر هەر کەسێک لە معادەلەی سیاسی باش تێ بگات ئەزانێت کە نەخۆشییە سەختەکەی کاک نەوشیروان و لە دونیا دەرچوونی، گەورەترین زەڕبەیان لە سیاسەت و حوکمڕانی کوردستاندا و دوای وەفاتی ئەوو مام جەلال ڤاڵیۆو بەها بۆ سیاسەت، حوکمڕانی، دامەزراوە باڵاکان، کار ڕۆژنامەگاری و میدیا، رەوشی مافەکانی مرۆڤ…. و دەیان بواری تر، نەماو رۆژ بۆ رۆژ بێ بەهاتر دەبن.\nئەم وتارەم لە پەرۆشی خەباتی نەوشیروان مستەفایە بۆ گۆڕانکاری نووسیووە، نەک هیچی تر، راستییەکەی بەلای خۆمەوە بەوپەڕی بێلایەنی و بابەتی بوونەوە وشەکانم ریزکردوون، زۆریش پێم حەیفە گەندەخۆری چەند سەرکردەو هەڵسوڕاوێکی گۆڕان، بەکاربهێنرێت بۆ سوکایەتی کردن بە گەورە پیاوێکی خەباتی مەدەنی، گەر خۆی تەمەنی بەشی چەند دەیەیەکی تر بکردایە، هەرگیز دۆخی بزوتنەوەکەی و حوکمڕانی کوردستان بەم خراپیە نەدەگەیشت.\nهەرچی لایەنی باشەی بونیاتنانی هەرێمی کوردستانە، بەتایبەت لە دوای روخانی بەعسەوە کاک نەوشیروان رۆڵی گەورەی تێیادا گێڕاوە، جەمسەرێکی گەورەبووە، بۆ ئەوەی ئازادی سیاسی و رۆژنامەوانی بەیاسا و عورف بپارێزرێن، تەکانێکی گەورەی بە خەباتی ئۆپۆزسیۆندا، بەڵام کاتێک هەلومەرجی جەنگی داعش معادەلاتی گۆڕی، هەر کەسێک لەجێگای ئەو بووایە هەر ئەوەندەی لەدەست دەهات کەکرا.\nرەخنەکار و ناڕازیان پێویستە لە جیاتی دادگایکردنی کاک نەوشیروان، روی ئەو پیاو چەند روانەی بازنەی دەوری کاک نەوشیروان هەڵماڵن، کە سەرئەنجام بێ مقابل گۆڕانیان بردە باوەشی پارتی و خۆیان و نزیکەکانیان پۆست و پلەو پارەیان پێ وەرگرت!\nبورهان شێخ ڕەئوف: تەقینەوەکانى پێنج شەمەى بەغداد.


هێزه كوردییه‌كان خورمژیان ده‌وێت | نیقاش\nهه‌ر كاتێك واده‌ی هه‌ڵبژاردنه‌كان له‌كوردستان نزیك ده‌بێته‌وه، بابه‌تی بوونی هێزی چه‌كدار دێته‌وه به‌رمه‌یدان، هێزه كوردییه‌كان هه‌م له‌گه‌ڵ دیموكراسیدان‌و هه‌م ده‌ست له‌چه‌كه‌كه‌شیان به‌رناده‌ن.\n8.02.2018 | سلێمانی\nله‌فه‌رهه‌نگی كۆمه‌ڵایه‌تی‌و سیاسی كوردیدا وشه‌ی "خورمژ" زۆر به‌كاردێت، ئه‌مه‌ش بۆ كه‌سێكه كاتێك دوو بژارده‌ی ده‌خه‌نه به‌رده‌ست، ده‌یه‌وێت هه‌ردوكیان بۆ خۆی بێت، وشه‌كه‌ش له‌لێكدانی (خورما+مێوژ)دا هاتووه، واته كاتێك له‌كه‌سێك ده‌پرسن ئایا خورما ده‌خوات یان مێوژ، ئه‌و هه‌ردوكیانی ده‌وێت، ئه‌م ماوه‌یه‌ش بارودۆخی حیزبه كوردییه‌كان رێك به‌و شێوه‌یه‌یه.\nبه‌پێی یاسا كارپێكراوه‌كانی عێراق‌و كوردستان نابێت ئه‌و هێزانه‌ی باڵی سه‌ربازییان هه‌یه به‌شداری له‌هه‌ڵبژاردندا بكه‌ن، به‌ڵام زیاتر له‌چاره‌كه سه‌ده‌یه‌كه زۆربه‌ی هێزه كوردییه‌كان به‌شداری هه‌ڵبژاردن ده‌كه‌ن، بێ ئه‌وه‌ی ده‌ست له‌چه‌كه‌كه‌یان هه‌ڵبگرن.\nئه‌وه یه‌كلابووه‌ته‌وه كه له‌مانگی ئایاری داهاتوو هه‌ڵبژاردنه‌كانی په‌رله‌مانی عێراق به‌ڕێوه ده‌چێت، مقۆمقۆ گه‌رمه له‌م چه‌ند مانگه‌شدا كوردستان هه‌ڵبژاردنی په‌رله‌مانی خۆی به‌ڕێوه ببات، جگه له‌بوونی ساخته‌كاری‌و ناوی زیاده‌و پێشێلكاری، بابه‌تی بوونی هێزه چه‌كداره‌كانیش له‌گه‌ڵ هه‌ڵبژاردندا له‌كوردستان ناوی دێت.\nله‌كوردستان زیاتر له سی حیزبی سیاسی هه‌ن، به‌ڵام پێنج له‌وانه زۆرینه‌ی هه‌ر زۆری كورسییه‌كانی په‌رله‌مانیان لایه (پارتی دیموكراتی كوردستان، بزوتنه‌وه‌ی گۆڕان، یه‌كێتی نیشتیمانی كوردستان، یه‌كگرتووی ئیسلامی، كۆمه‌ڵی ئیسلامی).\nئه‌گه‌ر خه‌ڵكی عێراق ترسی ئه‌وه‌یان هه‌بێت كه ره‌نگه هێزه سیاسیه‌كان رۆژێك له‌رۆژان باڵی چه‌كداریی خۆیان به‌رامبه‌ر یه‌كتر به‌كاربهێنن، ئه‌م ترسه له‌كوردستان بووه‌ته واقیع‌و به‌ڕاستی ئه‌زموونكراوه، دوو هێزه سه‌ره‌كییه‌كه (پارتی‌و یه‌كێتی) بۆ چه‌ند ساڵێك به‌هێزه چه‌كداره‌كانیان شه‌ڕی ناوخۆیان كرد، له‌هیچ قۆناغێكیشدا مه‌ترسی به‌كارهێنانه‌وه ئه‌و هێزانه نه‌ڕه‌ویوه‌ته‌وه.\nپارتی دیموكراتی كوردستان‌و یه‌كێتی نیشتیمانی كوردستان خاوه‌نی هێزی سه‌ربازی گه‌وره‌ی تایبه‌ت به‌خۆیانن، ده‌زگای ئه‌منی‌و هه‌واڵگری‌و ئاسایش‌و جۆره‌ها هێزی چه‌كداری دیكه‌ی تایبه‌ت به‌خۆیان هه‌یه، جگه له‌مانه‌ش حزبی سۆسیالیست دیموكراتی كوردستان كه خاوه‌نی تاقه كورسییه‌كه له‌په‌رله‌مان خاوه‌نی هێزی چه‌كداری خۆیه‌تی، كۆمه‌ڵی ئیسلامی‌و بزوتنه‌وه‌ی ئیسلامیش تا ساڵی 2003 خاوه‌نی هێزی چه‌كداربوون، هه‌رچه‌نده ئێستا به‌فیعلی مه‌كته‌بی عه‌سكه‌رییان سڕكراوه، به‌ڵام رووبه‌رووی هه‌ر ناكۆكییه‌ك ببنه‌وه، چه‌كداری خۆیان هه‌یه، ئه‌مه بۆ زۆربه‌ی هه‌ره زۆری هێزه‌كانی دیكه‌ش راسته.\nئێستا كه واده‌ی هه‌ڵبژاردنه‌كانی عێراق نزیكبووه‌ته‌وه‌و باس له‌رێگری هێزی چه‌كداریی ده‌كرێت، چه‌ندین كه‌س‌و لایه‌ن به‌ده‌رفه‌تی ده‌زانن سوود له‌باڵاده‌ستی عێراق وه‌ربگرێت بۆ ئه‌وه‌ی هێزه سه‌ربازییه‌كانی كوردستانیش به‌نیزامی بكرێت‌و له‌ژێر سایه‌تی حیزبه‌كاندا بێنه ده‌ره‌وه.\nئه‌مین به‌كر، ئه‌ندامی ئه‌نجومه‌نی نوێنه‌رانی عێراق_گۆڕان_، به "نیقاش"ی وت "له‌عێراقدا باس له‌وه ده‌كرێت مادام هێزه‌كانی حه‌شد چه‌كدارن نابێت بچنه هه‌ڵبژاردنه‌وه، بۆ هه‌رێمی كوردستانیش هه‌مان شته به‌شێك له‌حزبه سیاسیه‌كانیش هێزی چه‌كداریان هه‌یه، به‌پله‌ی یه‌كه‌م یه‌كێتی‌و پارتی هێزی پێشمه‌رگه‌یان هه‌یه، تائێستاش ئه‌و هێزانه وه‌لائیان بۆ ئه‌و دوو حیزبه‌یه كه دایانمه‌زراندوون".\nئه‌مین به‌كر، ترسی خۆی نه‌شارده‌وه له‌وه‌ی "ئێستاش ئه‌گه‌ری ئه‌وه هه‌یه پێشمه‌رگه له پێكدادانی ناوخۆییدا به‌كاربهێنرێت‌و له‌سه‌ر خواست‌و ئیراده‌ی حزب هه‌نگاو هه‌ڵبگرێت".\nله‌هه‌رێمی كوردستان 14 لیوای هاوبه‌شی پێشمه‌رگه هه‌یه‌و ژماره‌یان 45 هه‌زار پێشمه‌رگه‌یه‌و به‌ڕێككه‌وتنی پارتی دیموكراتی كوردستان‌و یه‌كێتی نیشتیمانی كوردستان دانراون، ئه‌گه‌ر سه‌رۆكایه‌تیی لیوایه‌ك به‌ده‌ست یه‌كێتییه‌وه بێت جێگره‌كه‌ی پارتییه‌و به‌پێچه‌وانه‌شه‌وه.\nجگه له‌وه‌ش، هه‌ردوو حیزبه‌كه خاوه‌نی هێزی تایبه‌تی خۆیانن، یه‌كێتی خاوه‌نی یه‌كه‌كانی 70و پارتییش خاوه‌نی یه‌كه‌كانی 80 یه‌و ژماره‌یان نزیكه‌ی 150 هه‌زار پێشمه‌رگه ده‌بێت.\nئه‌مین به‌كر، جه‌ختیكردوه "وه‌سفه‌كانی هێزێكی سه‌ربازی رێكخراوی ناحزبی به‌سه‌ر هێزه‌كانی حه‌فتاو هه‌شتادا ناچه‌سپێت، هه‌ردوو یه‌كه‌كه سه‌ربه یه‌كێتی‌و پارتین وه‌كو به‌رێوه‌بردن‌و ئیداره‌دان، بۆیه ناتوانرێت بوترێت هێزی بێلایه‌نن".\nلایه‌نه ئۆپۆزسیۆنه‌كانی كوردستان ده‌ڵێن له‌هه‌ڵبژاردنه‌كانی پێشتری هه‌رێمی كوردستاندا، جگه له‌وه‌ی هێزه ئه‌منیه‌كان بۆ "چاوترساندن"ی ده‌نگده‌ران به‌كارهێنراون، له هه‌مانكاتدا له‌ڕێگه‌یانه‌وه ساخته‌كاری له هه‌ڵبژاردن كراوه به‌وه‌ی هه‌بووه چه‌ند جارێك ده‌نگیداوه‌ته‌وه.\nیاسای حزبه‌كان له عێراق كه په‌رله‌مان له ساڵی 2015 په‌سه‌ندی كرد، به‌شداریكردنی گروپه چه‌كداره‌كان له هه‌ڵبژاردندا قه‌ده‌غه ده‌كات‌و مادده‌ی 8ی كه په‌یوه‌ندیداره به مه‌رجه‌كانی دامه‌زراندنی حزبه‌كان، تێیدا هاتووه "نابێت دامه‌زراندنی حزب‌و كاركردنی له شێوه‌ی رێكخراوی سه‌ربازی یاخود نیمچه سه‌ربازیدا بێت، هه‌روه‌ك نابێت په‌یوه‌ندیان به هیچ هێزێكی چه‌كداره‌وه هه‌بێت".\nدوو هێزه سه‌ره‌كییه‌كه‌ی كوردستان له‌گه‌ڵ ئه‌وه‌ی به‌گه‌وره‌یی دروشمی دیموكراسییان به‌رزكردووه‌ته‌وه، به‌ڵام هه‌ر كاتێك بارودۆخه‌كه به‌دڵی ئه‌وان نه‌بووبێت باسی به‌كارهێنانی هێزی چه‌كداریان هێناوه‌ته‌وه ئاراوه.\nمه‌لا به‌ختیار لێپرسراوی ده‌سته‌ی كارگێڕی مه‌كته‌بی سیاسی یه‌كێتی نیشتیمانی كوردستان كه به‌یه‌كێك له‌دیموكراسخوازترین به‌رپرسه‌كانی ئه‌و حیزبه ناسراوه، له‌چاوپێكه‌وتنێكی كه‌ناڵی رووداو له‌مانگی كانوونی دووه‌می ئه‌مساڵدا وتی "ئه‌گه‌ر یه‌ك كورسی یان سه‌د كورسی بێنین، هه‌ر یه‌كێتی نیشتیمانی كوردستانین... ئێمه چه‌كمان هه‌یه‌و كه‌س ناتوانێت چه‌كمان بكات".\nئه‌م لێدوانه له‌نێو تۆڕه كۆمه‌ڵایه‌تییه‌كان هه‌رایه‌كی زۆری نایه‌وه‌و ئه‌وانه‌ی گومانیان له‌دیموكراسی كوردستان هه‌یه، هه‌میشه وه‌ك باڵگه‌ی قسه‌كانی خۆیان باسیان ده‌كرد.\nیه‌كێتی‌و پارتی پاساوی یاسایی ده‌هێننه‌وه بۆ به‌شداریكردنیان له هه‌ڵبژاردنه‌كان، ده‌ڵێن "هێزی چه‌كداریان نییه"و له چوارچێوه‌ی دامه‌زراوه ئه‌مینه‌كاندا رێكخراون.\nشوان داودی، وته‌بێژی فراكسیۆنی یه‌كێتی نیشتیمانی كوردستان له ئه‌نجومه‌نی نوێنه‌رانی عێراق، به"نیقاش"ی وت "هێزه‌كانی یه‌كێتی‌و پارتی له چوارچێوه‌ی وه‌زاره‌تی پێشمه‌رگه‌دا تۆماركراون‌و وه‌زاره‌ت سه‌رپه‌رشتیان ده‌كات‌و سه‌ر به حكومه‌تن‌و چوارچێوه‌ی یاساییان هه‌یه".\nبه‌ڵام پێیوایه له "عێراقدا هێزی چه‌كدار هه‌یه له‌ده‌ره‌وه‌ی مه‌نزومه‌ی به‌رگرین"، وتیشی "هێزه‌كانی یه‌كه‌ی حه‌فتا‌و هه‌شتا وه‌كو هێزی ره‌سمی مامه‌ڵه‌یان له‌گه‌ڵ ده‌كرێت".\nهه‌روه‌ها شاخه‌وان عه‌بدوڵا، په‌رله‌مانتاری پارتی دیموكراتی كوردستان، پشتیوانی قسه‌كانی داودی ده‌كات‌و ده‌ڵێت "هیچ هێزێكی چه‌كدار‌و حزبی له‌هه‌رێمی كوردستان نییه، ئه‌وه‌ی هه‌یه له‌وه‌زاره‌تی پێشمه‌رگه موچه وه‌رده‌گرن‌و سه‌ر به‌و وه‌زاره‌ته‌ن".\nوتی "به‌ڵام له عێراقدا حه‌شدی شه‌عبی هه‌یه كه هێزه شیعه‌كان خانه‌ی خۆیان هه‌یه تێیدا، حه‌شدی شه‌عبی هێزی حزبه‌و ده‌بوایه هه‌ڵبوه‌شێنرایه‌ته‌وه، به‌ڵام ئه‌وه نه‌كراو به‌نیازن به‌شداری پرۆسه‌ی سیاسی بكه‌ن".\nوتیشی "هه‌ردوو یه‌كه‌ی حه‌فتا‌و هه‌شتا، له‌گه‌ڵ هێزه‌كانی دیكه‌ی وه‌زاره‌تی پێشمه‌رگه ده‌بنه هێزێكی هاوبه‌ش، له‌سه‌ر ئه‌و بودجه‌ی ئه‌مریكا راهێنانیان پێده‌كرێت، دوای ئه‌وه ده‌بنه لیوایه‌كی هاوبه‌ش".\nبه‌ڵام قسه‌ی ئه‌م دوو په‌رله‌مانتاره له‌گه‌ڵ واقیعی كوردستاندا یه‌ك نایه‌ته‌وه، له‌وه‌ته‌ی حكومه‌تی هه‌رێمی كوردستان هه‌یه ئه‌گه‌ر وه‌زیری پێشمه‌رگه یه‌كێتی بووبێت، ئه‌وا جێگره‌كه‌ی پارتی بووه‌و هه‌ریه‌كه‌شیان ده‌ستی به‌سه‌ر هێزه‌كه‌ی ئه‌وی تردا نه‌ڕۆیشتووه، كاتێكیش له‌دوای هه‌ڵبژاردنه‌كانی 2013 وه‌زاره‌تی پێشمه‌رگه درا به‌بزوتنه‌وه‌ی گۆڕان، وه‌زیره‌كه‌ی گۆڕان ئه‌و چه‌ند مانگه‌ی پۆسته‌كه‌ی پێبوو هیچ كاتێك ده‌ستی به‌سه‌ر هێزه چه‌كداره حیزبییه‌كاندا نه‌ده‌ڕۆیشت.\nبه‌گوێره‌ی رێوشوێنه‌كانی كۆمسیۆنی هه‌ڵبژاردنه‌كان، دوا واده‌ی پێشكه‌شكردنی ناوی كاندیده‌كان به كۆمسیۆن نزیكبووه‌ته‌وه‌و دوای هه‌ڵسه‌نگاندن، ناوه‌كان په‌سه‌ند یاخود ره‌تده‌كرێنه‌وه.\nكۆمسیۆنی باڵای هه‌ڵبژاردنه‌كانی عێراق، مامه‌ڵه له‌گه‌ڵ به‌ڵگه‌یی یاسایی ده‌كات نه‌ك واقیع بۆ ئه‌وه‌ی هێزه‌كانی یه‌كێتی‌و پارتی له هه‌ڵبژاردن دووربخاته‌وه.\nسه‌عید كاكه‌یی، ئه‌ندامی ئه‌نجومه‌نی كۆمسیۆنی باڵای سه‌ربه‌خۆی هه‌ڵبژاردنه‌كانی عێراق، به"نیقاش"ی وت "یه‌كێتی‌و پارتی له ژێر چه‌تری وه‌زاره‌تی پێشمه‌رگه‌دا هێزه‌كانیان رێكخستووه، حه‌شدی شه‌عبیش له ژێر فه‌رمانده‌یی سه‌رۆكی هێزه چه‌كداره‌كان رێكخستووه، به‌ڵگه‌یه‌ك نییه كه ئه‌م حزبانه هێزی چه‌كدارییان هه‌بێت".\nكاكه‌یی وتی "باسی واقیع ناكرێت باسی به‌ڵگه ده‌كرێت، وه‌كو كۆمسیۆن به‌پێی به‌ڵگه مامه‌ڵه ده‌كه‌ین، له‌گه‌ڵ واقیع هه‌ڵسوكه‌وت ناكه‌ین، به‌پێی یاسا ئه‌م هێزانه سه‌ر به وه‌زاره‌تی پێشمه‌رگه‌ن به‌ڵام ئه‌گه‌ر به‌ڵگه‌یه‌كی دیكه هه‌بێت نكوڵی له‌وه بكات، ئه‌وا دادگا یه‌كلایده‌كاته‌وه، هه‌ر هێزێك له‌ده‌ره‌وه‌ی یاسای هێزی چه‌كداری هه‌بێت نابێت به‌شداری هه‌ڵبژاردن بكات".


بە بۆنەی رۆژی جیهانی گەشتیاری؛ گەشتێ لە تەختی سلێمان | واکاوی\nخانه/اخبار/بە بۆنەی رۆژی جیهانی گەشتیاری؛ گەشتێ لە تەختی سلێمان\nبە بۆنەی رۆژی جیهانی گەشتیاری؛ گەشتێ لە تەختی سلێمان\nزاهد شریف‌پورمهر ۴, ۱۴۰۰\nلە دوو ساڵی ڕابردوو، زۆر یەک لە کار و پیشەکان بە هۆی پەتای کۆرۆنا لە جموجوڵ کەوتن، یەک لەوانە گەشتیاری بوو، قەدەغەی هاتووچو لە زۆر شوێن ڕاگەیێندرا، چ ئەو کەسانەی کە بە گەشت و گوزارۆ سەرقاڵ بوون و چ ئەو مرۆڤانەی کە لەم ڕێگەوە بژیوی ژیانیان دەبردە سەر نەیانتوانی وەک زووتر ژیان درێژە پێ بدەن.\nبەڵام سەرەڕای هەمووی ئەمانە، زۆربەی شوێنە گەشتیاریەکان بە هۆی ئاسەواری جۆراوجۆر و سروشتی دڵرفێنەوە سەرنجی گەشتیار بۆ خۆیان را دەکێشن.\nتەختی سلێمان یەکێکە لەو شوێنانە کە سەرەڕای مێژوویێکی کۆن کە هەیەتی، تێکەڵاو بوونی لە گەڵ ئەفسانە و ئوستوورە و… ساڵانە سەرنجی هەزاران گەشتیار بۆ لای خۆی ڕا دەکێشە و خەڵکانێکی زۆر لە ناوخۆ و دەرەوەی وڵات لە دەور خۆی کۆ دەکاتەوە.\nتخت سلیمان یکی از مکان‌هایی است که سالانه گردشگران زیادی را به دور خود جمع می‌کند. این مکان تاریخی در نزدیکی روستای نصرت آباد در ۳۵ کیلومتری شهر تکاب در استان آذربایجان غربی واقع شده است. اگر چه در مورد تاریخ آن اتفاق نظر چندانی وجود ندارد اما این مکان مهم در طول تاریخ و از هزاره قبل از میلاد جایگاه ویژه‌ای نزد حکومتهای مختلف از جمله مادها، اشکانیان، ساسانیان و بعدها مغولان و حتی صفویان داشته است. چشمه‌ای که درون می‌جوشد و مقدار قابل توجهی خروجی آب دارد باغ‌های اطراف را سیراب می‌کند، همچنین آتشکده‌ای که بخش عمده‌ی آن و به مرور تخریب شده است بخش‌های اصلی این مکان تاریخی را تشکیل می‌دهند.\nتخت سلیمان تەختی سلێمان تیکاب ورمێ


دانوستاندن لەنێوان یانەکانی مانچستەر یونایتد و بەرشلۆنە تایبەت بە گواستنەوەی فرینکی دی یۆنگ دەستی پێکردووە، لە بەرامبەردا چاڤی داوای کردووە پێکهاتەکەی بە هەشت یاریزان بونیاد بنرێتەوە.\nڕۆژنامەی مارکای ئیسپانی بابەتی دانوستاندنی نێوان ئیدارەکانی بەرشلۆنە و مانچستەر یونایتد بۆ گواستنەوەی دی یۆنگی هۆڵەندی پشتڕاست دەکاتەوە، ئەو گواستنەوەیەش ئەگەر ڕووبدات لەڕووی دارایییەوە زۆرترین سوود بە یانەی بەرشلۆنە دەگەیەنێت.\nگرێبەستی دی یۆنگ بۆ مانچستەر یونایتد 70 ملیۆن یورۆ تێچووەکەی دەبێت، بەو بڕە زۆرە خوان لاپۆرتا و هاوکارانی دەتوانن تا ڕادەیەک خۆیان لە زیانە دارایییەکان بپارێزن و دەشتوانن چەند بۆندێک، یاخود چەند یاریزانێکی نوێ لە پێکهاتەی چاڤی هێرناندێز ناونووس بکەن.\nبەپێی سەرچاوەکە، چاڤی هێرناندێز بەرامبەر فرۆشتنی دی یۆنگ و چەند یاریزانێکی دیکە، داوای کڕینی هەشت یاریزانی کردووە و تاوەکوو ئێستا سەرکەوتوو بوون لە ڕێککەوتن لەگەڵ فرانک کیسی (میلان)، ئەندریاس کریستنسن (چێڵسی).\n(ڤیدیۆ) یونایتد چوارینەی بەرامبەر لیدز تۆمارکرد و لە پلەی چوارەمدا جێگیربوو\nیانەی مانچستەر یونایتد لە دەرەوەی یاریگای خۆی بووە میوانی یانەی لیدز یونایتد، یارییەکە بە بردنەوەی یسوورپۆشەکان کۆتاییهات. ئەمڕۆ…\nڕایەڵەی یانەکانی لالیگا ڕێژەی موچەی یانەکانی ئیسپانیای ئاشکراکرد\nڕایەڵەی یانە پڕۆفیشناڵەکانی ئیسپانیا کۆی گشتی موچەی یانەکانی لالیگای بڵاوکردەتەوە و یانەکانی ڕیاڵ مەدرید و بەرشلۆنە لوتکەیان گرتووە.…\n(ڤیدیۆ) تۆتنهام له یارییه‌کی ئاگریندا مانچسته‌ر سیتی کوتا به‌زه‌ویدا\nیانه‌ی مانچسته‌ر سیتی له‌چێوه‌ی یارییه‌کانی هه‌فته‌ی 26ی خولی نایابی ئینگلته‌را ڕووبه‌ڕووی تۆتنهام بووه‌وه، یارییه‌که به بردنه‌وه‌ی که‌ڵه‌شێره ڕوومییه‌کانی…


حەوت وڵات داوای چارەسەری ئاشتییانە بۆ قەیرانی سوریا دەكەن – تۆڕی میدیایی خەڵک\nحەوت وڵات داوای چارەسەری ئاشتییانە بۆ قەیرانی سوریا دەكەن\n2019/02/07 - 11:56 PM\nوەزیرانی دەرەوەی هەریەك لە ئەمریكا و بەریتانیا و فەڕەنسا و ئەڵمانیا و میسر و سعودیە و ئەردەن لە ڕاگەیەندراوێكی هاوبەشدا داوای كاركردنی بەردەوام دەكەن بۆ گەیشتن بە چارەسەرێكی ئاشتییانە بۆ قەیرانی سوریا، بەپێی بڕیاڕی ژمارە 2254ی ئەنجومەنی ئاسایشی نێودەوڵەتی بەسەرپەرشتی نەتەوە یەكگرتووەكان.\nوەزیرانی دەرەوەی ئەو حەوت وڵاتە لە ڕاگەیەندراوێكدا جەختدەكەن، كە ڕێگەچارەی سەربازی چارەسەر نییە بۆ سوریا و تاكە دەرچە بۆ دەربازبوون لەو قەیرانە چارەسەری سیاسییە، هەروەك هەوڵە دیپلۆماتی و سیاسییەكان بۆ كۆتاییهێنان بە ململانێكان بە پێویست دەزانن بۆ نەهێشتنی ئەو كارەسات و نەهامەتییانەی بەسەر گەلی سوریادا دێن.\nهەروەك هەر حەوت وڵاتەكە پابەندی خۆیان بە چڕكردنەوەی هەوڵەكانیان نیشاندا بۆ دۆزینەوەی چارەسەرێكی سیاسی بۆ قەیرانی سوریا بەپێی بڕیاڕی 2254ی ئەنجومەنی ئاسایشی نێودەوڵەتی.


Diplomatic Magazine | پەیوەندی نێوان هەسەدە و ڕژێمی سوریا بە بنبەست گەیشتووە؟\nئاڵۆزی و پێكدادانەكانی نێوان ڕژێمی سوریا و هەسەدە لە ڕۆژئاوای كوردستان لە هەڵكشانی بەردەوامدایە، ڕۆژی شەممە پێكدادانی " پچڕ پچڕ" لە نێوان هەردوو لایەن لە قامیشلی ڕوویدا،ئەمەش ئاماژەیە كە پەیوەندی نێوانیان گەیشتۆتە بنبەست،كەئەمەش دەگەڕێتەوە بۆ شكستی ڕوسیا لە هێوركردنەوەی پەیوەندی نێوان هەردوو لایەن و پاراستنی هاوسەنگی لە نێوانیان.\nئێوارەی ڕۆژی شەممە، پێكدادانێكی پچڕ پچڕ لە نێوان میلیشیاكانی بەرگری نیشتیمانی سەر بە حكومەتی دیمەشق و هێزێكی ئاسایشی ناوخۆ " ئاسایش" ی سەر بە ئیدارەی خۆسەر لە شاری قامیشلی ڕوویدا، كە بوە هۆی ئەوەی لە هەردوو لایەن بریندار هەبێت.\nنوسینگەی ڕاگەیاندنی ئاسایش لە بەیاننامەیەكیدا ئاشكرای كرد، كە "میلیشیاكانی سەر بە بەرگری نیشتیمانی سەر بە ڕژێمی سوریا، هێرشیان كردۆتە سەر خاڵێكی پشكنینی هێزەكانمان، ئەمەش وای لە هێزەكانمان كردووە، وەڵامی تەقەكردنەكان بدەنەوە و بەرگری لە خاڵەكەیان بكەن".\nهەر لە بەیاننامەكەدا هاتووە، كە " هێزەكانی سوریا لەگەڵ نوسینگەی پەیوەندییەكانمان هەماهەنگیان كردووە، بۆ ئەوەی دۆخی شارەكە ئارام ببێتەوە، هەروەها بەڵێنیشیان داوە كە ڕێگا نەدەن میلیشیاكانی بەرگری نیشتیمانی جارێكی دیكە كاری هاوشێوە دووبارە بكەنەوە".\nناكۆكیەكانی نێوان بەڕێوەبەرایەتی خۆسەر و ڕژێمی سوریا لە سەرانسەری پارێزگای حەسەكە، لەم دوایانەدا پەرەی سەند،دواتریش ئەم ناكۆكیانە هەموو ناوچەكانی سوریای گرتەوە،هەروەها ئەم ناكۆكیە وای كرد، كە هێزەكانی سوریای دیموكرات گەمارۆی چوار گۆشەی ئەمنی رژێمی سوریا لە شارەكانی قامیشلی و حەسەكە بدەن،چونكە حكومەتی دیمەشق هەوڵی بەرتەسك كردنەوەی چەند گەڕەكێكی دەدا كە لە ژێر كۆنترۆڵی هێزەكانی سوریادا بوون.\nهێزەكانی سوریا پارێزگای حەسەكەی دەوڵەمەند بە نەوت-یان كۆنترۆڵ كردووە، جگە لە چوار گۆشەی ئەمنی لە شارەكانی قامیشلی و حەسەكە، هەروەها چەندین گوندی هەردوو شارەكەیان كۆنترۆڵ كردۆتەوە، ئەمە جگە لە فەوجی 123 (فەوجی ئەستێرە)ی نزیك حەسەكە و فەوجی 154ی نزیك قامیشلی و فرۆكەخانەی قامیشلی كە لە كۆتاییەكانی ساڵی 2019دا بوو بە بنكەیەكی ڕوسی.\nهەروەها بەپێی ڕێكەوتنێك كە لە كۆتاییەكانی ساڵی 2019 لە نێوان توركیا و ڕوسیا واژۆ كرا، هێزەكانی حكومەتی دیمەشق لە چەند ناوچەیەكی سەر سنوری نێوان سوریا و توركیا جێگیر كراون، ئەم ڕێكەوتنە دوای هێرشێكی داگیركاری حكومەتی ئەنكەرە بوو.\nلە ئێستادا باس لەوە دەكرێت، كە پەیوەندی نێوان هێزەكانی سوریای دیموكرات و ڕژێمی سوریا بە بنبەست گەیشتووە، ئەمەش وایكردووە، كە داوا لە رژێمی سوریا بكرێت لە حەسەكە بچێتە دەرەوە.\nبەڵام ئازاد حەسۆ، چاودێری سیاسی و نزیك لە هەسەدە لە لێدوانێكیدا بۆ " العربی الجدید" ئەو هەواڵانەی ڕەتكردەوە و ئاماژەی بەوە كرد، كە داواكارییەكی لەو جۆرە واتای داواكردنی جیابوونەوە، لەوبارەیەوە وتی:" ئەو كارە پێشنیاز نەكراوە، داوامان لە سوریا نەكردووە بچێتە دەرەوە، چونكە ئێمە بەشێكین لە سوریا".\nلە مانگی ڕابردووەوە، پەیوەندییەكانی نێوان حكومەتی دیمەشق و هەسەدە پاشەكشێیەكی زۆری كرد، كە هاوكات بوو لەگەڵ داوایەكی روسیا، كە داوای لە هەسەدە كرد، ناحیەی عەین عیسا بۆ هێزەكانی حكومەتی سوریا چۆڵ بكەن،بەڵام هەسەدە داواكەی ڕەتكردەوە و بەڵێنی بەرگری لە ناحیەكەی دا، ئەمەش بووە هۆی ئەوەی كە گروپە تیرۆرستیەكانی سەر بە توركیا چەند جارێك هێرش بكەنە سەر هێزەكانی سوریای دیموكرات، بەڵام سەرجەم هێرشەكانیان تێكشكێندرا.\nلەلایەكی دیكەوە، ئیبراهیم موسلیم، توێژەری سیاسی و نزیك لە ئیدارەی خۆسەر، ڕایگەیاند" لەوەیە پەیوەندییەكانی نێوان كوردی سوریا و ڕژێم بە بنبەست گەیشتبێت، بەڵام پەیوەندی نێوان قامیشلی و دیمەشق نەگەیشتۆتە ئەو ئاستە، چونكە كورد بەشێكە لە سوریا، ئەم ڕژێمەش ئەگەری گۆڕینی هەیە".\nئاماژەی بە هۆكاری جوڵەكانی حكومەتی دیمەشق كرد و وتی:" ڕژێمی سوریا دەیەوێت سود لە بوونی هێزەكانی توركیا ببینێت، پێی وایە سنور شكێنیەكانی میلیشیاكانی بەرگری نیشتیمانی دەچێتە سەر".\nلە كۆتایشدا ئیبراهیم موسلیم وتی:" دەركردنی ڕژێم واتە ئەو ناوچانەی لە ژێر دەستی هەسەدەدان دەكەونە مەترسیەوە، لەوانە گەڕەكەكانی ناو شاری حەلەب و تەلرەفعەت و شاری مەنبج".


ئەگەر نێچیرڤان بارزانی ئەندامی شاندی عیراق نەبێ.. تێچووی بەشداربوونی نێچیر بۆ دیدارێکی ( ١٠) خولەکی بە (٧٢٣ ) ھەزار دۆلار لەسەر ھەرێم وەستاوە..!! – Standard Kurd\nلەلایەن ستاندار Posted on كانونی دووه‌م 22, 2020 2407 جار بینراوە 0 سەرنج\nرۆژنانەنووسی ئەمریکی ئەندرۆ روس سوركين ( Andrew Ross Sorkin) نووسەری ستوونی دارایی لە رۆژنامەی نیوۆرک تایمز..\nلەساڵی ٢.١١ دەکەوێتە پرسیار، لەوەی کەچۆن خەلک دەگاتە داڤۆس..؟؟\nبڵاوکراوەی پێشوونهێنى دوو کۆبونەوە و ڕێککەوتنى پارتى، بە جیا لەگەڵ یەکێتى و گۆڕان ئاشکرابوو!\nبڵاوکراوەی نوێترچاکسازی – ئیفلاس پێکردنی سلێمانی\nPosted on شوبات 1, 2020 0 1074\nPosted on شوبات 12, 2020 0 387\nPosted on شوبات 19, 2020 0 2094\nPosted on شوبات 26, 2020 0 278


ئاژانسی ده نگو باسی کوردستان: ئیتاڵیا چوار فڕۆکه‌ی خستۆته خزمه‌تی پێشمه‌رگه‌وه و ۳۰۰ سه‌ربازی ڕه‌وانه‌ی باشوری کوردستان کردوه بۆ یارمه‌تیدانی شه‌ڕی پێشمه‌رگه. سوپاس بۆ گه‌لی ئیتاڵی\nئیتاڵیا چوار فڕۆکه‌ی خستۆته خزمه‌تی پێشمه‌رگه‌وه و ۳۰۰ سه‌ربازی ڕه‌وانه‌ی باشوری کوردستان کردوه بۆ یارمه‌تیدانی شه‌ڕی پێشمه‌رگه. سوپاس بۆ گه‌لی ئیتاڵی\nچوار فڕۆکه‌ی خستۆته خزمه‌تی پێشمه‌رگه‌وه و ۳۰۰ سه‌ربازی ڕه‌وانه‌ی باشوری کوردستان کردوه بۆ یارمه‌تیدانی شه‌ڕی پێشمه‌رگه.\nسوپاس بۆ گه‌لی ئیتاڵی\nله لایه‌ن ئاژانسی ده نگو باسی کوردستان ajansknews kl. ۱۱/۲۲/۱۳۹۳ ۱۲:۴۵:۰۰ بعدازظهر


زیانەكانی ئاڵوگۆڕی دینار و دۆلار ئاشكرا كرا\n2020.12.26 - 14:28\nقەبارەی زیانەكانی عێراق لە فرۆشتنی دۆلار لە ڕێگای مەزاتی دراوەوە لە ساڵی 2020دا بە نۆ ملیار دۆلار مەزەندە دەكرێت لە یەدەگی نەختینەیی كە هەشت ملیاریان بەتەنها لە دوو مانگی هاویندا بووە.\nبەپێی شیكارێك كە دامەزراوەی "عراق المستقبل"ی تایبەت بە توێژینەوە ئابورییەكان ئامادەی كردووە و "ناس كورد" بەدواداچوونی بۆ كردووە (26 كانونی یەكەمی 2020)، بەپێى داتاکانى بانکى ناوەندى بەهاى ئەو زیانانەى کە لەپارەى یەدەگى بانکى ناوەندى بۆ قەرەبووى کڕینى دراوى بیانى لەساڵى 2020 کەوتووەتەوە زیاتر لە نۆ ملیار دۆلار بووە.\nئاماژە بۆ ئەوەش کراوە، بانکى ناوەندى بەبڕى 26.6 ملیار دۆلار لە مانگى ئەیلولى ساڵى 2020 لە وەزارەتى دارایى کڕیوە و لەبەرامبەریشدا زیاتر 36 ملیار دۆلارى بۆ کڕینى دراو فرۆشتووە و ئەوەش واى کردووە بانکى ناوەندى ناچاربووە قەرەبووى ئەو کورتهێنانە لەیەدەگى بانکى ناوەندى پڕبکاتەوە.\nهەر بەپێى ئەو ڕاپۆرتە، لە مانگەکانى ئاب و ئەیلولى ڕابردوو گەورەترین زیان لەیەدەگى نەختێنە ڕوویداوە و بانکى ناوەندى هیچ بڕێکى لە وەزارەتى دارایى نەکڕیووە و لەبەرامبەردا هەستاوە بەفرۆشتنى هەشت ملیار دۆلار تەنها بۆ ئەو دوو مانگە ئەمەش واى کردووە قەبارەى زیانەکان زۆر زیاتر ببن.\nئەوەش خراوەتە ڕوو، بانکى ناوەندى هەموو کاتێک دۆلارى لەوەزارەتى دارایى کڕیووە و دووبارە بەبازاڕەکانى عێراقى فرۆشتووەتەوە ئەوەش لەڕێگەى فرۆشتنى دراوى دۆلارەوە خستویەتە بازاڕەوە بەمەبەستى مامەڵە کردن بەشتومەک و کاڵاى هاوردە و بەردەوامى بزاوتى بازرگانى لەبازاڕەکاندا.\nنرخى دۆلار لەکاتى داخستنی بازاڕدا بەرزبوویەوە\n2021.01.04 - 17:14


منداڵی دووزمان به‌تواناترن\nبه‌پێی لێكۆڵینه‌وه‌یه‌كی نوێ كه له زانكۆی Washington ی ئه‌مریكا ئه‌نجامدراوه، دووزمانبوونی منداڵان (واته ئه‌وانه‌ی زمانی دایك و باوكیان یه‌ك نییه) ده‌بێته هۆی به‌هێزبوونی ناوه‌نده‌كانی تایبه‌ت به پلان داڕشتن، فێربوون و چاره‌سه‌ر دۆزینه‌وه له‌ناو مێشكی ئه‌م منداڵانه‌دا.\nكاریگه‌رییه ئه‌رێنییه‌كانی دووزمانبوون ئێستاش ئاشكرایه، به‌ڵام ده‌رخستنی كاریگه‌ری ئه‌م بابه‌ته له‌سه‌ر منداڵانی خوارووی 11 مانگ (كه هێشتا توانای قسه‌كردنیان نییه) شتێكی نوێیه.\nلۆبی فرۆنتاڵی منداڵانی دووزمان چالاكتره\nبه‌پێی ئاكامی لێكۆڵینه‌وه‌كه، به به‌راورد له‌گه‌ڵ منداڵانێك كه ته‌نها به یه‌ك زمان گه‌شه‌یان كردووه، له زۆرینه‌ی ناوچه‌ی لۆبی فرۆنتالی مێشكی منداڵانی دووزماندا چالاكییه‌كی زۆرتر به‌رچاو ده‌كه‌وێت. واته ناوچه‌یه‌ك كه په‌یوه‌ندی هه‌یه له‌گه‌ڵ توانای جێبه‌جێكاری مێشك له بواری بڕیاردان، فێربوون، دۆزینه‌وه‌ی چاره‌سه‌رو سه‌رنجدان.\nبه‌وته‌ی لێكۆڵه‌ران، ئه‌م ململانێ زیاده‌یه‌ی كه به‌هۆی هه‌ڵسوكه‌وتی دووزمانبوونه‌وه ده‌كه‌وێته سه‌ر مێشك، كاریگه‌ری هه‌یه له‌سه‌ر كاراتركردنه‌وه‌ی ئه‌م ناوه‌ندانه‌ی مێشك. به‌ڵام دووزمانبوون له‌هه‌مانكاتدا كه ده‌بێته هۆی چالاكی زیاتری مێشك و گه‌شه‌ی ناوچه‌ی ئامیگدال، كۆمه‌ڵێك شه‌پۆلی هه‌ستی ئاڵۆزی په‌یوه‌ست به گرفته شاراوه‌كانی زمانی به‌دوادا دێت.\nشایانی باسه، ئه‌م لێكۆڵینه‌وه‌یه له رێگه‌ی هه‌ڵسه‌نگاندنی سكه‌نی مێشكی منداڵانی دووزمان له‌كاتی گوێگرتن له یه‌كێك له زمانه‌كاندا ئه‌نجامدراوه.


جۆ بایدنی سەرۆکى ئەمریکا ڕایگەیاند، سەردانی پاپا بۆ عێراق و بینینی ئایەتوڵا عەلی سیستانی سنبولی هیوا و ئومێدە بۆ تەواوی جیهان.\nجۆ بایدن لە ڕاگەیەنراوێکدا کە "ناس کورد" بەدواداچوونی بۆ کردووە (8ی ئازاری 2021) دەڵێت، "بینینی سەردانی پاپا فرانسیس بۆ جێگا دێرینە ئایینییەکان، لە ناویاندا شوێنی لەدایکبوونی پێغەمبەر ئیبراهیم، کۆبوونەوە لەگەڵ ئایەتوڵا عەلی سیستانی لە نەجەف و بەجێگەیاندنی نوێژ لە موسڵ کە چەند ساڵێک لەمەوپێش بە دەستی خراپەکاری و دەمارگیریی ئاینیی گروپی داعشەوە دەیناڵاند، سومبولی هیوایە بۆ تەواوی جیهان".\nباسی لەوەشکردووە، "عێراق وڵاتێکە نقوم بووە لە فرەیی ئاین و نەتەوەکان، هەروەها نیشتمانی یەکێک لە کۆمەڵگا دێرینەکانی مەسیحییە لە جیهاندا.\nجۆ بایدن جەخت دەکاتەوە کە "سەردانی پاپا فرانسیس زۆر مێژوویی و پێوازیلێکراوە لە وڵاتدا، پەیامێکی گرنگی تێدا بوو، وەک پاپا فرانسیس خۆی دەڵێت، "پێکەوەژیانی براکان بەردەوامی زیاتر لە براکوژی، ئەو هیوایە لە مردنیش بەهێزترە، ئەو ئاشتییە بەهێزترە لە شەڕ."\nلە کۆتاییدا بایدن پیرۆزبایی لە حکومەت و گەلی عێراق کردووە بۆ بەڕێوەبردنی ئەو سەردانە زۆر نمونەییە.\nرۆژی هەینی رابردوو، 5ی ئازاری2021، پاپا فرەنسیس، پاپای کڵێسای کاسۆلیکی بە سەردانێک گەیشتە عێراق و داوای دیدار و کۆبوونەوەی لەگەڵ سەرکۆمار و سەرۆکوەزیران، سەردانی شاری نەجەفی کرد و لەگەڵ مەرجەعی باڵای شیعەكان، عەلی سیستانی کۆبووەوه و دواتر سەردانی شاری میێژوویی ئوری کرد لە پارێزگای زیقار و دیدارێکی ئایینی ئەنجامدا.\nپاشان سەردانی شاری هەولێری کرد و دوای دیدار و کۆبوونەوەی لەگەڵ هەریەک لە سەرۆکی هەرێمی کوردستان، نێچیرڤان بارزانی و سەرۆکوەزیران، مەسرور بارزانی و سەرۆکی پێشووی هەرێمی کوردستان، مەسعود بارزانی، چووە شاری مووسڵ و پاشان چووە شارۆچکەی قەرەقۆش و لە کڵێسای تاهیرە گوتارێکی پێشکەش کرد.\nئێوارەی هەمان رۆژ گەڕایەوە هەولێر و لە یاریگای نێودەوڵەتیی فرانسۆ هەریری بە بەشداری بەرپرسانی باڵای هەرێمی کوردستان و کۆنسوڵ و نوێنەری وڵاتانی بیانی لە هەرێمی کوردستان، بەشداریی لە رێوڕەسمێکی ئایینی مەسیحی کرد کە بەبەشداریی زیاتر لە 10 هەزار کەس بەڕێوەچوو.\nدوای تەواوبوونی رێورەسمەکە، پاپا فرەنسیس لە رێگەی فڕۆکەخانەی نێودەوڵەتیی هەولێرەوە گەڕایەوە بەغدا و بەیانی ئەمڕۆ دووشەممە لە بەغداوە گەڕایەوە رۆما.\nبایدن: بەوشێوەیە ناتوانین لە ئۆقرەییدا بژین\n2021.03.11 - 19:29\nلیژنەی دارایی باس لە قەرەبووکردنەوەى زەرەرمەندانی گۆڕانکاری نرخی دۆلار دەکات\n2021.03.19 - 13:07\nڕاوێژکارێکى کازمى باس لە زیانەکانى دواخستنى تێپەڕاندنى بودجە دەکات\n2021.03.14 - 22:56


📖 کوردیپێدیا، سەربە پارتییە! یان یەکێتی؟ و بەپارەی کێ ئەمە دەکات و (عاید)ی کێیە! | խումբ: Հոդվածներ | Հոդվածներ լեզու: 🏳 کوردیی ناوەڕاست\n➕ Ավելացրել է (Hawrê Baxewan) վրա Jun 27 2015 10:41PM\n✍ Այս տարրը վերջերս թարմացվել է (Hawrê Baxewan) վրա: Jun 27 2015 10:53PM\n👁 Այս տարրը արդեն դիտվել 22,610 անգամ


من لەو باوڕەدام کە: هێڵی ژێر خاڵی سیفر، قۆناغی دەستپێکی حەڕەکەتی رزگاریخوازی کورد بووە و بە شێوەیەکی شاراوە کار لەسەر کۆمەڵگای کورد لە باکوری وڵات کراوە . هێڵی دووهەم: بەهێڵی دەرکەوتنی ئاپۆچی دەستپێداکاو هێدی هێدی بە شێوەیەکی شاراوەو نیوە شاراوە دژی فاشیزمی\nنزیک لە دەقیقەی ٩٠ی ماوەی ناونووسی کاندیداکانی سەرکۆماری خۆلی یازدەیەم، کە لە ٢٤ ی جۆزەردانی ١٣٩٢ (٢٠١٣) دا، بەڕێوە دەچێ؛ عەلی ئەکبر هاشمی رەفسەنجانی (بەهرەمانی)، - کە ماوەیەکە بە ئایەتووڵلاش ناوی دەبرێ-، بەئامادەبوون لە وەزارەتی نێوخۆ، بەفەرمی بۆ بەشداری\nپرۆسه یان پیلانی به ناو ئاشتی و داننان به مافی کورد له لایه‌ن ده‌وڵه‌تی تورکیه و هاوکارانیه‌وه\nشۆڕشی مافخوازانه و به‌رهه‌قی ئه‌و به‌شه‌ی خاکی کوردستان به‌ره‌و ئاقارێکی نادیار ده‌با، ئه‌گه‌ر سه‌رانی کورد به هه‌ڵوێستی خۆیان دا نه‌چنه‌وه! گه‌لی کورد سه‌ره‌ڕای ئه‌وی به‌بێ خواستی خۆی به سه‌ر چوار وڵات دا دابه‌ش کراوه و بۆته قوربانی ڕۆژگارێکی بێ ڕوحم و بێ به‌زه و\nدێموكراسیخوازه‌كانی دوێنێ و پاوه‌نخوازه‌كانی ئه‌مڕۆ. نووسین: ئایه‌ت مرادی فه‌ر\nکورد و دژکردەوە کاتییەکان. فەریدوون حەسەن ئازەرپوور\nنامێلکه‌ی تایبه‌ت به بۆنه‌ی 45 ساڵه‌ی بزووتنه‌وه‌ی شۆڕشگێڕانه‌ی ساڵه‌کانی 46 - 47ی رۆژهه‌ڵاتی کوردستان. ئا: ڕەحمان نەقشی\nڕۆژنامه‌ی کوردستان ژماره 607 له ژێر چاپ هاته‌ده‌ر.\nگفتوگۆی شارستانیه‌کان له نێو ناعه‌قڵانیه‌ت دا. ئه‌شکان محه‌ممه‌دی\nله به‌ره‌به‌ری هه‌ڵبژاردنه‌كانی سه‌رۆك كۆماری رێژیم و، ململانی لایه‌نه ده‌سه‌ڵاتخوازه‌كان. نووسین: ئایه‌ت مرادی فه‌ر\nپەڕەى 186 لەکۆى 200 پەڕەدا


بڕیارەكەی مەسرور بارزانی كاری پێناكرێت – چپە\nبڕیاره‌كه‌ی سه‌رۆكی حكومه‌تی هه‌رێم به گه‌ڕاندنه‌وه‌ی ته‌واوی داهاته‌كان و ده‌سه‌ڵاتی خه‌رجكردنی بۆ وه‌زاره‌تی دارایی، كاردانه‌وه‌ی لێده‌كه‌وێته‌وه‌و بریكاری وه‌زاره‌تی شاره‌وانی و گه‌شتوگوزاریش رایده‌گه‌یه‌نێت: ئه‌و بڕیاره كێشه‌ی گه‌وره بۆ خزمه‌تگوزارییه‌كان دروست ده‌كات، ئه‌گه‌ر به‌زوویی راوێژكارەكانی مەسرور بارزانی چاره‌سه‌رێك نەدۆزنەوە\nبه‌پێی بڕیارێكی مه‌سرور بارزانی له‌مه‌وداو داهاتی هه‌موو وه‌زاره‌ته‌كان ده‌گه‌ڕێته‌وه بۆ وه‌زاره‌تی دارایی و ده‌سه‌ڵاتی خه‌رجكردنی نه‌سریه‌ی گشتی فه‌رمانگه‌كان، ئێشكگری، كرێی مانگانه، چاپكردن، هێڵی ئینته‌رنێت، كڕینی ده‌رمان و گشت خه‌رجییه‌كانی حكومه‌ت) ده‌گه‌ڕێته‌وه بۆ وه‌زاره‌تی دارایی.\nخه‌سره‌و كه‌مال، بریكاری وه‌زاره‌تی شاره‌وانی و گه‌شتوگوزاری حكومه‌تی هه‌رێم راگه‌یاند: به‌پێی ئه‌و فه‌رمانه، ده‌بێت بۆ هه‌موو خه‌رجییه‌ك ره‌زامه‌ندی وه‌زاره‌تی دارایی وه‌ربگیرێت، ئه‌مه‌ش لێدانێكی گه‌وره ده‌بێت بۆ وه‌زاره‌تی شاره‌وانی و ئه‌گه‌ر زوو چاره‌سه‌ر پێداچوونەوە بە بڕیارەكەدا نەكرێت ، كێشه بۆ خزمه‌تگوزارییه‌كانی شاره‌وانی دروست دەبێت و ئەوەندەی تر شارەكان پشتگوێدەخرێن.\nوتیشی:” پێشتر ئه‌گه‌ر له‌شاره‌وانییه‌كان یان فه‌رمانگه‌كانی ئاوی پارێزگاكان پڕۆژه‌یه‌كی گرنگیان هه‌بوایه، ره‌وانه‌ی وه‌زاره‌ت ده‌كراو دوای پێداچوونه‌وه‌یه‌ك له‌لایه‌ن وه‌زاره‌ته‌وه ره‌زامه‌ندی له‌سه‌ر ده‌درا، به‌ڵام ئێستا ده‌بێت له‌وه‌زاره‌تی داراییه‌وه ره‌زامه‌ندی بۆ جێبەجێكردنی پڕۆژە خزمەتگوزاریییەكان وەرگیرێت”.\nبه‌وته‌ی خه‌سره‌و كه‌مال، له‌ئێستادا گه‌ڕانه‌وه‌ی داهات بۆ شاره‌وانی فه‌رمانگه‌كان ئاو راگیراوه، كه پێشتر 17%ی داهاتی شاره‌وانییه‌كان و 20%ی داهاتی فه‌رمانگه‌كانی لە پرۆژەی راستەوخۆی خزمەتگوزاریدا خەرجدەكرا.\nشارەزایەكی ئابوری لەسەر بڕیارەكەی حكومەت هۆشداری دەدات و رایدەگەیەنێت، ئەو فەرمانە باش بیری لێنەكراوەتەوە و پێویستە راوێژكارەكانی سەرۆكی حكومەت پێداچوونەوە بە فەرمانەكە بكەن چونكە بە جێبەجێكردنی كێشەی گەورەی لێدەكەوێتەوە و دەسەڵاتێكی مەركەزی وادەكات تەواوی فەرمانگەكانی حكومەت لەكار بخرێن و كەرتی خزمەتگوزاریش پاشەكشە بكات.\nشارەزا ئابورییەكە دەڵێت، ئەنجومەنی پارێزگاكانی دەتوانن پابەندی فەمانەكە نەبن و رەتیبكەنەوە .


دەھەی فەجر و کاڕیگەریەکانی لە سەر کۆمەڵگا\nلە ١٢ی ڕێبەندانی سالی ١٣٥٧ ھیجری شەمسی دا دوای ١٥ سال دورخستنەوەی خومەینی لە ئێران بۆ عێراق، تورکیە و فەڕانسە لە لایەن رژیمی پاشایەتیەوە،\nگەڕایەوە بۆ ناو خاکی ئێران و لە ٢٢ ڕێبەندانی ١٣٥٧ دوایی تێپەربوونی ١٠ ڕۆژ رژیمی پاشایەتی رووخا و ئینقڵابی ئیسلامی بە ڕێبەرایەتی خۆمەینی سەریھەڵدا.\nلە سالی ١٣٦٠ ھیجری شەمسی بۆ یەکەمین جار ناوی دەھەی فەجر بۆ ئەو ١٠ رۆژە لە لایان عەبدولمەجید مەعادیخواە وەزیری ڕۆشنبیری ئەوکاتی ئێران پێشنیارکرا و تا ئێستاش ھەر ھەڵگری ئەو ناوەیە.\nکۆماری ئیسلامی ھەر لە سەرەتاکانی ئینقلابەوە تا ئێستا گرینگیێکی تایبەتی بەو ١٠ ڕۆژانە داوە و بەردەوام ویستویێتی گەورەتر نیشانی بدا.\nھەر لە سەرەتایی ئینقلابدا بودجەیێکی بۆ تەرخان کرا وبە ھەمو شوێنە گشتیەکان ڕاگەیاندرا کە دەبێ ئەو ١٠ ڕۆژە بە باشترین شێوە پێشانی خەڵک بدرێ و بۆ ھەمیشە لە مێشک و ھزری خەڵک دا بمێنێ.\nحکومەت لەو ١٠ ڕۆژەدا ئەمنیەتی سنورەکان زیاد دەکا و بە وردی ئاگاداری ناوخۆ دەبێ، داوا لە ھەمو ئۆرگانەدەوڵەتیەکان دەکا کە لە رێپێوانی ٢٢ ڕێبەندان دا بەشدار بن، لە قوتابخانەکان و زانکۆکان قوتابیەکان ئامادە دەکەن و دەیانھێننە سەر شەقام، ئەو داوایەی کۆمار دروستە وەکو داوا وایە بەڵام لە راستیدا شوێنە دەوڵەتیەکان پێیان خۆش بێ یان نا دەبێ بەشدار بن.\nبەو کارە کۆماری ئیسلامی دەیھەوێ بە خەلکی ئێران بڵێ کە ئەوە ئینقلابی ئیسلامیە کە ئەمنیەتی بۆ دروست کردون و خەڵکیش دەبێ بە گیان و دل ئەو ئینقلابە بپارێزن.\nرژیم بەو کارەی جگە لەوەیکە توانیویێتی تا ڕادەیەک کاریگەری بخاتە سەر مێشک و ھزری کۆمەڵگا، لە لایەکی دیکەوە بە پڵانێکی باش و کار لە سەر کراو ھەولی داوە بە وەڵاتانی غەربی بڵێ، خەڵکی ئێران بەو حکومەتە رازین و ھەمو سالێک لەو ڕۆژەدا خەڵک بە ھاتنە سەر شەقام دەنگدانیان بۆ ئینقلابی ئیسلامی دووپات دەکەنەوە.\nبە ھۆی چونە سەری زانیاریەکانی خەڵک لە دونیای سیاسەتدا و دەست بە دەست کردنی زانیاریەکان لە تۆرە کۆمەلایەتیەکان ئەو چەند سالەی ڕابردو جیاوازتر بوە و ڕێژەی خەڵک لە رێپێوانەکان بە ڕێژەیەکی بەرچاو کەمی کردوە وە خەڵک چیتر بروایان بەو رژیمە نەماوە.\nئێمەی کوردی دانیشتوانی ڕۆژھەڵات کە لە ژێر سێبەری ئەو داگیرکەر و دیکتاتۆرانە دا ژیان بەرێ دەکەین دەبێ وەکو ھەمو خەڵکی ئیران ئەو ١٠ ڕۆژە بەرز راگرین و بە بەشداری خۆمان لە رێپێوانی ٢٢ ڕێبەندان دا بڵێین کە ئێمەش بە بوونی ئەو حکومەتە رازین . بەڵام لەوەتا کۆماری ئیسلامی ھەیە ھیچ کات کورد بە دل و گیان بەشداری لەو ١٠ ڕۆژەدا نەکردوە و تەنیا لە روی ناچاری و ناشارەزا بوون لە مێژوو بەشداریان کردوە. ئێستا لە ڕۆژھەڵاتیش ھاوکات لە گەل بەشەکانی کەی ئێران دەنگی نارەزایەتی لەو حکومەتە ڕۆژ بە ڕۆژ زیاتر و زیاتر دەبێ.\nبە بەشداری نەکردنمان لە رێپێوانی ٢٢ ڕێبەندان، دەتوانین بە بەرپرسانی حکومەت نیشان بدەین کە چیتر ئێمەی کۆمەڵگای ئێرانی باوەرمان بە ئینقلاب نەماوە و دەبێ ئێرانێکی تازە بە دموکراسیێکی یەکسان بۆ ھەمونەتەوەکان بە بێ جیاوازی دروست ببێتەوە.\nئێمە دانیشتوانی کۆمەڵگای ئێران چیتر بەشداری لە رێپێوانی دەھەی فەجر دا ناکەین.


#دەنگی_شمشاڵ Photos and videos on Instagram\n#دەنگی_شمشاڵ Instagram Photos & Videos\nدەنگی_شمشاڵ - 41 posts\nLatest #دەنگی_شمشاڵ Posts\nشمشال ,میلاد شمس الدینی\nضرب:ڀژمان احمد زاده\n#گورانی_زور_خوش #موزیک_ویدیو #اهنگ_شاد #آهنگ #بوکانی #فولکلور #کرمانجی_خراسان_شمالی #سردشتی #مهاباد_سابلاغ_سردشت_بوکان_بانه_ورمی_رضایه_میانداب_ماکو_خوی_سلماس_پیرانشار_پیرانشهر_خان_تکاب_شاهیندژ #مهاباد_سابلاغ_سردشت_بوکان_بانه_ورمی_رضایه_میانداب_ماکو_خوی_سلماس_پیرانشار_پیرانشهر_خان_تکاب_شاهیندژ #مهاباد_سردشت_بوکان_شنو_سابلاغ_اشنویه_پیرانشهر_ارومیه_رضایه_ماکو_خوی_چالدران_قره_میاندواب_تکاب_سنه_سقز_کامیاران_کوورد_ایلام_کرمانشاه_گیلانغرب_نغده_نقده #سقزی #سقز_بانه_مریوان_سنندج_بوکان_مهاباد_سردشت_دیواندره_کرمانشاه_نقده_پیرانشار_سابلاغ_ورمی_رضایه_میاندوآب_شنو_تکاب_هولیر_سلیمانیه_دیاربکر_قلادزه_دهوک_وان #سقز_بانه_مریوان_سنندج_بوکان_مهاباد_سردشت_دیواندره_کرمانشاه_نقده_پیرانشار_سابلاغ_ورمی_رضایه_میاندوآب_شنو_تکاب_هولیر_سلیمانیه_دیاربکر_قلادزه_دهوک_وان_بی #گروه_موسیقی #سنه_جديده #کامیاران #قروه_کردستان #هورامانات #کرمانشاهی #کرمانشاهیا #یارسان #آذربایجان #همدان #سنندج_سنہ_مریوان_پاوه_دیواندره_مهاباد_دهگلان_قروه_کردستان_کرمانشاه_کورد_فیلم_هورامان #دەنگی_شمشاڵ #شمشال#شمشال_#دف\n167 2 12 July, 2020\nلەبەر چی وا دژ و داماوی دایە\nچ قەوماوە کە وا شێواوی دایە؟\nچییە؟ چۆنە لەبەر تۆدا جلی ڕەش؟\nسەر و شان و ملت بۆ ناوەتە هەش؟\nگوتی نازانی ڕۆڵەی هیچ نەزانم\nئەمن کێم؟، ڕۆڵە دایکی نیشتمانم\nلە تاوی ئێوەیە وا مات و گرژم\nلە سوێی ئێوە دەسووتێم و دەبرژم\nدەبینم ئێوە داماو و هەژارن\nکز و خەمبار و زار و لێو بەبارن\nمنیش بۆیە پەرێشان و پەشێوم\nدەبینی باری خەم نیشتووە لە لێوم؟\n253 4 8 July, 2020\nشمشال ,جافر زەلکەیی\n. #ضرب #گورانی_کوردی\n220 4 5 July, 2020\nشمشاڵ ,ئارام مەحموودی\nدەف :سامڕەند پوور عەلی زادە\n202 3 27 June, 2020\nسۆلۆ 2/4 🎧\n#شمشال #موسیقی_مقامی #موسیقی_کردی #فولکلور #فولک #کردستان #کردی_شاد #موکریان #موسیقی_کردستان# #دەنگی_شمشاڵ\n#کردستان #کردستان_ایران #کرد_موزیک\n#bukan #kordestan #sanandaj #kurd_music #halparke\n279 3 25 June, 2020\nشمشاڵ ,ئاڕەش سۆهرابی\n#ضرب #گورانی_کوردی #گورانی_زور_خوش #زریاب #موزیک_ویدیو #اهنگ_شاد #آهنگ #بوکانی #فولکلور #کرمانجی_خراسان_شمالی #سردشتی #مهاباد_سابلاغ_سردشت_بوکان_بانه_ورمی_رضایه_میانداب_ماکو_خوی_سلماس_پیرانشار_پیرانشهر_خان_تکاب_شاهیندژ #مهاباد_سابلاغ_سردشت_بوکان_بانه_ورمی_رضایه_میانداب_ماکو_خوی_سلماس_پیرانشار_پیرانشهر_خان_تکاب_شاهیندژ #مهاباد_سردشت_بوکان_شنو_سابلاغ_اشنویه_پیرانشهر_ارومیه_رضایه_ماکو_خوی_چالدران_قره_میاندواب_تکاب_سنه_سقز_کامیاران_کوورد_ایلام_کرمانشاه_گیلانغرب_نغده_نقده #سقزی #سقز_بانه_مریوان_سنندج_بوکان_مهاباد_سردشت_دیواندره_کرمانشاه_نقده_پیرانشار_سابلاغ_ورمی_رضایه_میاندوآب_شنو_تکاب_هولیر_سلیمانیه_دیاربکر_قلادزه_دهوک_وان #سقز_بانه_مریوان_سنندج_بوکان_مهاباد_سردشت_دیواندره_کرمانشاه_نقده_پیرانشار_سابلاغ_ورمی_رضایه_میاندوآب_شنو_تکاب_هولیر_سلیمانیه_دیاربکر_قلادزه_دهوک_وان_بی #گروه_موسیقی #سنه_جديده #کامیاران #قروه_کردستان #هورامانات #کرمانشاهی #کرمانشاهیا #یارسان #آذربایجان #همدان #سنندج_سنہ_مریوان_پاوه_دیواندره_مهاباد_دهگلان_قروه_کردستان_کرمانشاه_کورد_فیلم_هورامان #دەنگی_شمشاڵ #شمشال#شمشال_قاله_مره\n175 2 23 June, 2020\nشمشاڵ ,جوانڕۆ باڵەبان\n209 3 17 June, 2020\nشمشاڵ, نەریمان ادوای\n181 2 12 June, 2020\nشمشاڵ ,بهمن مولودی\n242 8 11 June, 2020\n95 3 8 June, 2020\nشمشال :کاک اسماعیل تابناک\nشمشاڵ , مامۆستا خالد عنایتی\n#دەنگی_شمشاڵ #شمشال #شمشال_قاله_مره #قالە_مەڕە #موسیقی_اصیل #موسیقی_مقامی #موسیقی_کردی #بوکان_مهاباد_سقز_نەغەدە_سەردەشت_بانە_پیرانشار_ورمێ_تکاب_ساینقەلا_سنە_دیواندرە_مەریوان_دهگولان_کرماشان_ایلام_پاوە_نۆدشە_کامیاران_ #سقز_بانه_مریوان_سنندج_بوکان_مهاباد_سردشت_دیواندره_کرمانشاه_نقده_پیرانشار_سابلاغ_ورمی_رضایه_میاندوآب_شنو_تکاب_هولیر_سلیمانیه_دیاربکر_قلادزه_دهوک_وان_بی\n161 5 6 June, 2020\nشە پۆل , دەوری خاو #شمشال #دەنگی_شمشاڵ\nشِمشال نوعی ساز بادی و گونه‌ای نی فلزی است و از سازهای قدیمی و نسبتا مقدس در منطقهٔ کوردستان به‌شمار می‌رود.\nاز قدیمی‌ترین و رایج‌ترین سازهای کوردستان، شمشال است که در واقع همان نیِ چوپان است و مقام‌ها و نواهای محلی با آن اجرا می‌شود.\nشمشال در مراسم عروسی و شادی همراه با آواز (و انجام‌دادن رقص کوردی به‌همراه آن) و گاهی هم با همراهی تنبک و دف یا به‌صورت تک‌نوازی به‌کار می‌رود. این ساز در عزا نیز کاربرد دارد.\nقادر عبدالله‌زاده مشهور به "قاله مه‌ره"از نوازنده‌گان مشهور این نوع ساز در میان کوردها بود.\n#دەنگی_شمشاڵ #شمشال #شمشال_قاله_مره #قالە_مەڕە #موسیقی_اصیل #موسیقی_مقامی #موسیقی_کردی #بوکان_مهاباد_سقز_نەغەدە_سەردەشت_بانە_پیرانشار_ورمێ_تکاب_ساینقەلا_سنە_دیواندرە_مەریوان_دهگولان_کرماشان_ایلام_پاوە_نۆدشە_کامیاران_ #سقز_بانه_مریوان_سنندج_بوکان_مهاباد_سردشت_دیواندره_کرمانشاه_نقده_پیرانشار_سابلاغ_ورمی_رضایه_میاندوآب_شنو_تکاب_هولیر_سلیمانیه_دیاربکر_قلادزه_دهوک_وان_بی #\n135 7 3 June, 2020\nشمشاڵ ,کاک سەلیم ئەحمەدزادە\n110 3 2 June, 2020\nشمشاڵ ,عبد الله بابکری\n99 0 2 June, 2020\nمامۆستا قالە مەڕە\n#دەنگی_شمشاڵ #شمشال #شمشال_قاله_مره #قالە_مەڕە #موسیقی_اصیل #موسیقی_مقامی #موسیقی_کردی #بوکان_مهاباد_سقز_نەغەدە_سەردەشت_بانە_پیرانشار_ورمێ_تکاب_ساینقەلا_سنە_دیواندرە_مەریوان_دهگولان_کرماشان_ایلام_پاوە_نۆدشە_کامیاران_ #سقز_بانه_مریوان_سنندج_بوکان_مهاباد_سردشت_دیواندره_کرمانشاه_نقده_پیرانشار_سابلاغ_ورمی_رضایه_میاندوآب_شنو_تکاب_هولیر_سلیمانیه_دیاربکر_قلادزه_دهوک_وان_\n152 0 2 June, 2020\n#شمشال #قالە_مەڕە #دەنگی_شمشاڵ\n524 112 21 May, 2020\nنە حەرفی مەکتەبێکت خوێند نە ئوستادێ پەلی گرتی\nسیرف بەرزیی زەکا ئەم سنعەتەی فێرکرد بەشمشاڵت\nهەموو وەزنێکی گۆرانی لەتوولانی هەتا کوورتی\nبەسەر پەنجەی هونەر کردت بەدیلی کۆششی زاڵت *\n31ی گوڵان یادی کۆچی دوایی مامۆستا قالە مەڕەی نەمر\n317 5 20 May, 2020\n#شمشاڵ #شمشال #موسیقی_مقامی #موسیقی_کردی #موسیقی #کردستان #موکریان_ #قالە_مەڕە #دەنگی_شمشاڵ\n493 96 6 May, 2020\nکیژان دەچنە مێرگۆڵان #شمشال #شمشاڵ #shmshal #موسیقی_کردی #موسیقی #موسیقی_مقامی #موسیقی_ #کردستان #دف #مکریان #بیت #حیران #تقاسیم #ساز_بادی #flute #kurdistan #قالە_مەڕە#دەنگی_شمشاڵ\n541 94 4 April, 2020\nدەف و شمشاڵ\n#شمشاڵ #شمشال #موسیقی_کردی #کوردستان #موکریان #دف #خانقاه #دف_نوازی #موسیقی #قالە_مەڕە#دەنگی_شمشاڵ\n676 90 10 March, 2020\n261 0 27 February, 2020\nTop #دەنگی_شمشاڵ Posts\nجشنوارە کهن آواهای تنبور\n#تمیره #تنبور #شمشاڵ #بانزلان #موسیقی_کردی #شمشال #خانه_تنبور #قالە_مەڕە #دەنگی_شمشاڵ\n452 88 24 August, 2019


Monday, 07.06.2015, 23:28\n٤- کۆمۆتراژیدیای ئەکادیمی بوون و بڕوانامەی باڵا\nھەر کۆمەڵگایەک ، بەگوێرەی پێویستیەکانی خۆی تاکەکانی پەروەردە دەکات بۆ ئەوەی رۆڵێک لە ناو کۆمەڵگاکەیدا بگێڕێت، بێگومان ئاستی تاکەکان و تواناکانیان لە بوارێک لە بوارەکانی ژیان ، وا دەکات ئەو کەسایەتیانەی کەوا کۆمەڵگا، لە قۆناغێک لە قۆناغەکانی پەرە سەندنیدا ، بۆ تاکەکانی فەراھەم دەکات و بەرھەمیان دەھێنێت، رێک لەگەڵ تواناکانی ئەو تاکەدا بگونجێت ، لە دواجاریشدا ئەو کەسایەتیە زۆر بە لێوەشاوەییەوە لە ئەرکەکانی قۆناغەکەی خۆیدا تێبگا و بە کارامەییەوە رۆڵی خۆی لە نێو کۆمەڵگادا ببینێت، لە کۆتایشدا ئەو پڕۆسەیە ئادگاری نوێبوونەوەو ھاوچەرخ بوون و دانەبڕان لەسەردەم ،بە کۆمەڵگاکە دەبەخشێت، بێگومان ئەو پڕۆسەیەش پڕۆسەیەکی سروشتی و ئاسایی نێوھەموو کۆمەڵگایەو ئەو بنەمایە تەندروستەیە کە (کاڵا بە قەد باڵا ) لەکایەکانی سیاسی و ئابووری و رۆشنبیری و پەروەردەیی و ... ھتد ،بەرھەم دەھێنێت!!!\nبەڵام ئەوەی ئەو پڕۆسە گەشەسەندنە لە رێرەوی خۆی لادەدات و کۆمەڵگا دووچاری سەرلێشێواویو پاشا گەردانی دەکات ، ئەو ھێزانەن کە جڵەوی دەسەڵاتی کۆمەڵگایان بە دەستەوەیە !!! لە کۆمەڵگا دواکەوتوەکان ، ئەو ھێزانە لەبەر ئەوەی لەرێگای شەرعیەتی راستەقینەوە جڵەوی دەسەڵاتیان نەگرتۆتە دەست و ھەمیشە خۆیان لە ژێرەوەی کورسیەکانیان دەبیننەوە، ھۆکاری سەرەکین بۆ تێکچوونی سیستەمی کۆمەڵایەتی بە چەمکە فراوانەکەیەوە ، کە کۆی سیستەمەکانی تر دەگرێتە خۆی، ھەر لە سیستەمی سیاسیەوە تا دەگاتە سیستەمی ئابوری و تەندروستی و کارگێڕی و رۆشنبیری ...، واتە لە سایەی ئەو جۆرە دەسەڵاتانەدا ، کۆی کۆمەڵگا لە رەوتی گەشە سەندنی سروشتی خۆیدا بە لاڕێدا دەبردرێت...کەئەمەش دەبێتە ھۆی ئیفلیج بوونی کۆمەڵگا ، ئەگەر ھێزی گۆڕانی راستەقینەی ناو کۆمەڵگا نەتوانن بەربەست بۆ ئەو جۆرە ھێزو دەسەڵاتە دابنێن ، و نەتوانن دۆخەکە بەرنەوە سەر ھێڵی سروشتی خۆی ، ئەوا تێکچوونی شیرازەی رۆڵی تاکەکانی نێو کۆمەڵگا، پاشا گەردانییەکی ھێجگار ترسناک لەگەڵ خۆیدا دێنێ و دەبێتە ھۆی دروستکردنی بۆشاییەکی سیاسی ھێندە گەورە ، کە مرخی ھێزە بێگانەکانی دەوروبەری خۆش دەکا بۆ ئەوەی ئەو بۆشاییە بقۆزنەوەو ھەژموون و باڵا دەست بوونی خۆیان بەسەرئەو کۆمەڵگایەدا بسەپێنن ، تەنانەت لە ھەندێک حاڵەتیشدا داگیری بکەن!!!واتە ئەگەر ھێزە گۆڕانخوازو چاکخوازەکانی نێوکۆمەڵگا نەتوانن دۆخەکە بخەنەوە سەر ئاڕاستەی راستەقینەی خۆی ، ئەوا ئەو بۆشاییە ھێزی دەرەکی بۆ خۆی رادەکێشی کە چاوی تێببڕن و لە کۆتایشدا داگیری بکەن!\nھەموو سیستەمەکانی نێوکۆمەڵگا گرنگن و بایەخی تایبەتی خۆیان ھەیە ، بەڵا م لەو بایەخ و گرنگییەدا ھەرگیز لە یەک ئاستدا نین و تەنانەت ھەندێک جار لە بایەخدا ، بواری بەراورد کردنیش لەنێوانیاندا پەسند نابێت...، بۆ وێنە سیستەمی ھزری کۆمەڵگا ، کە رۆڵی پزیشکێک دەبینێت لە چارەسەرکردنی کێشەکانی نێوکۆمەڵگاو ھەمیشە ئەقڵی کۆمەڵگا بە گەنجی دەھێلێتەوە ، بۆ ئەوەی لە ئاستی قەیرانە نێوخۆی دەرەکییەکاندا دابێت ، لە لایەک چارەسەر بدۆزێتەوە ، لە لایەکی تر داھێنان بکات و شتی نوێ بگورێنێت ، بۆئەوەی کۆمەڵگا لە رکابەری و ململانێی لەگەڵ جیھانی دەرەوەیدا ، دوا نەکەوێت و بەجێنەمێنێت!!!دیارە زانکۆکان و کایە ئەکادیمییەکان وەک بنکەیەکی مەعریفی ، وەک ئەرکێکی سروشتی خۆیان ، دەبێت رۆڵێکی گرنگ لە سیستەمی ھزری ببینین و ببن بە ئەقڵی کۆمەڵگا ، ئەو ئەقڵەی کە دەتوانێت رۆڵی ئاژیارێک بگێڕێت لە ھوشیارکردنەوەو ئاگادار کردنەوەی کۆمەڵگا لەو مەترسیانەی کە لە ئارادان و ئەو مەترسیانەی گریمانەو پێشبینی روودانیان دەکرێت!بۆیە ھەرکاتێک زانکۆو کایە ئەکادیمییەکان دووچاری نەخۆشی ببن ، ئەوە واتای ئەوەیە کە ئەو کارگەیە وێران بووە کە دەکرێت ئەقڵ بەرھەم بێنێت و بنەمای ئەقڵی ئەو کۆمەڵگایە نەخۆش کەوتوە!بێگومان ئەو نەخۆشیە بە تەنیا کاریگەری لەسەر خودی ناو زانکۆکان نابێت ، بەڵکو دەپەڕێتەوە بۆ کایە ھزرییەکانی تری ناو کۆمەڵگاو ئەو رۆشنبیرانەش دەگرێتەوە کە دەرفەتی تەواو کردنی خوێندنی باڵایان بۆنەڕەخساوەو نەیانتوانیوە خۆیان لە نێوەندە ئەکادیمییەکان بدۆزنەوە!راستە لە دەرەوەی زانکۆکان زۆرجاران ئەقڵی وا دێتە بەرھەم،کە دواجار کاریگەری لەسەر زانکۆکانیش دەبێت ، بەڵام لە رووی کۆمەڵگاییەوە ، زانکۆ ئەو کارگەیە کە کۆمەڵگا توانای لێ سەرف دەکات وبە شێوەیەکی سیستەماتیک کار لەسەر بەرھەم ھێنانی ئەقڵ و تواناکانی نێو کۆمەڵگا دەکات! کەواتە ئەرکی زانکۆکان ئەوەیە کە کاریگەرییان لەسەر کۆمەڵگادا ھەبێت و بە داھێنانەکانیان ، لە ھەمووکایە مەعریفی و رەفتارییەکاندا، وا لە خەڵکی ئاسایی بکەن کە لاساییان بکاتەوەو جێ ھەنگاوی ئەوان ھەڵێنێت ، ھاوکات خۆی لە رەفتارو ھزرە نا تەندروستەکانی دەرەوەی نێوەندە ئەکادیمییەکان بپارێزێت و رێگا نەدات زانکۆ بکەوێتە ژێر کاریگەری شەقامەوە ، ھەر کاتێکیش ئەمە روویدا ، واتای ئەوەیە کە نێوەندی ئەکادیمیەکان لە حاڵەتێکی تەندروستدا نین و پێگەی راستەقینەی خۆیان لە دەست داوە !!!\nدیارە زانکۆکان لە دنییای پێشکەوتوودا، توانیویانە زۆر بەچاکی ئەو ئەرکەی خۆیان جێبەجێبکەن و ببنە بنکەیەکی داھێنان لە ھەموو بوارەکانی ژیان ،ئەگەر نەشتوانین بڵێن ھەموو زانکۆکان ،بە دڵنیاییەوە دەتوانین بڵێین لە ھەر وڵاتێکدا چەند زانکۆیە دانسقە و لەو ئاستەدا زانستیانە رۆڵی پێشەنگ بوونی خۆی دەبینێت ، بۆ وێنە زۆرینەی داھێنە پزیشکیەکان لە ناو زانکۆکان و تاقیگەکانی زانکۆکان دێتە بەرھەم ،بەڵام بە پێچەوانەوە لە وڵاتە دواکەتوەکاندا ، زانکۆکان جگە لە نەزانی و دواکەوتوویی ناتوانن شتێکی تر بەرھەم بھێنن!!! چونکە لە بنەڕەتدا ، لەو جۆرە وڵاتانەدا زانکۆ بۆ ئەوە دانەمەزراوە تاوەکو ئەو ئەرکە جێبەجێبکاو کۆمەڵگا بخاتە ئاستی قۆناغەکەی خۆیەوەو بەرەو پێشکەوتنی بەرێت ، بەڵکو زانکۆ وەک کەل و پەلێکی جوانکاری بەکاردەھێنرێت ، بۆ ئەوەی فەرمانڕەواکان لافی ئەوەی پێ لێبدەن کە ئەوانیش زانکۆیان ھەیەو وەک تراویلکەیەک نیشانی دنیای بدەن و خەڵکی پێ فریو بدەن ، ئەگینا لە بنەڕەتدا زانکۆو کایە ھزرییەکان بە گەورەترین مەترسی دەزانن بۆ سەردەسەڵاتەکانی خۆیان ، کەواتە لەو وڵاتانەدا دەبێت زانکۆ ھەبێت ، بۆ ئەوەی پاساو بۆ پێشکەوتنخوازی ستەمکارەکان بھێنێتەوە ، ھاوکات دەبێت زانکۆکان ، لە بەھاو ناواخنی خۆیان پووچەڵبکرێنەوە، بۆئەوەی خەڵک ھوشیارنەکەنەوەو مەترسی بۆ سەر دەسەڵاتە دواکەوتوو فەرمانڕەوا ستەمکارەکان دروست نەکەن ، کە بەداخەوە زانکۆکانی کوردستان رێک دەکەونە خانەی دووەمەوە !!!\nلە دوای راپەڕینەوە ، بەتایبەتیش لەدوای ساڵی ٢٠٠٣ و رووخانی رژێمی سەدام،دەرفەتێکی نوێ بۆ خەڵکی کوردستان ھاتە پێشەوە بۆ ئەوەی بخوێنن،شەپۆڵی رووکردنە خوێندن کوردستانی گرتەوە، کە ئەمە خۆی لە خۆیدا کارێکی زۆر پۆزەتیڤانە بوو، بەڵام ئەوەی کێشەی بۆ ئەو شەپۆڵە دروست کردوو لە بەھاکانی و داماڵی و لە پۆزەتیڤیەوە بۆ نێگەتیڤیەکی مەترسیداری گۆڕی، ئەوەبوو زۆرینەی زۆری ئەو خەڵکە بۆ ئەوە نەگڕانەوە کە بخوێنن و خۆیان رۆشنبیر بکەن و بڕوانامەیەک بەدەست بێنن بۆ ئەوەی خزمەتی کۆمەڵگاکەی خۆیانی پێبکەن، بەڵکو مەبەستیان تەنیا پارچە کاغەزێک بوو کە پێی دەگوترێت بڕوانامەو بەھەر جۆرێکیش بێت ، بۆئەوەی پلەی وەزیفی خۆیانی پێ بەرزکەنەوەو مووچەکانیان زیاد بێت ، یاخود لە ململانێی نێوەخۆی حزبیدا بەکاریبھێنن ، یاخود حزبەکان رکابەری حزبەکانی تری پێبکەن و لە سەندیکا پیشەییەکاندا،وەکو سەندیکای پارێزەران،ئەندازیاران،یەکێتی مامۆستایان ، ...ھتد،ئەمە بووە ھۆی ئەوەی بە لیشاو خاوەن بڕوانامەی بەرز بێننە بەرھەم و بە بێئەوەی فڕیان بەسەر زانست و رۆشنبیرییەوە ھەبێت!کەواتە زانکۆکانیش بوونە ئەو گۆڕەپانە ژەھراوییەی کە ھەردوو حزبی سەرەکی کوردستان ، یەکێتی و پارتی ، بە پلەی یەکەم یاریان لەسەر دەکرد، بێگومان حزبەکانی تریش لەمە سوود مەند دەبوون و لەپەنای ئەو دوو حزبەدا بنکڕیان دەڕنییەوە!ئەمە بووە سۆنگەی ئەوەی کە لە قۆناغی ئێستادا زانکۆکانی ھەرێمی کوردستان ، لە ھەموو بەھا مەعریفی و ھزرییەکاندا دابماڵرێن ، لە جیاتی ئەوەی ببنە بنکەیەک بۆ بەرھەمھێنانی ھزرو دیاردە شارستانییەکان ، بوونەتە ئاشێکی ئاولێبڕاوبەرھەمی ستۆک دەخەنە بازاڕەکانی کوردستانەوە، ئەو بەرھەمەی جگە لە بەفیڕۆدانی سامانی گشتی و ژاراویکردنی بواری ھزری و پووچەڵکردنەوەی بەھا مەعریفیەکان ، شتێکی زیاتری پێ نییە ، لە کوردستاندا زانکۆکان جێگای ھەموو شتێکیان تێدا دەبێتەوە تەنیا زانست نەبێت !!!ئەوەی لە زانکۆکانی کوردستان دەگوترێتەوە ، ئەو بابەتانەن کە بەھا زانستییە سەردەمیانەکەی خۆیان لە دەستداوە ، تاوەکو ئێستاش ، لەبەشێکی زۆر بابەتەکاندا،چەند پەڕەیەکی روو زەرد لەتەک یەک ئاخنراوە و ناوی (مەلزەمە) ی لێنراوە ، ئەمە ھەموو سامانی ھزری و مەعریفی بە شێکی زۆر لەو کادیرە حزبیانەیە، کە ئێستا جلی ئەکادیمی و مامۆستای زانکۆیان پۆشیوە !!! زانکۆکانی کوردستان بوونەتە باشترین گۆڕەپان بۆ نمایشکردنی جل و بەرگ ، باشترین بازاڕ بۆ حزبایەتی ، گەرمترین بازاڕ بۆ نیفاق و دووروویی و ملشکاندن و راپۆرت نووسین و پووچەڵکردنەوەی توانا ئەکادیمییەکان ، باشترین کارگە بۆ بەرھەم ھێنانی پەرلەمانتاری نەزان ، سیاسەتمەداری بێ قییەم ، چاودێری سیاسی بێئاگاو نمایشکارە بێ مۆرالەکانی سەر شاشەی تەلەفزیۆنەکان !!!\nزانکۆکانی کوردستان لە جیاتی ئەوەی کاریگەرییان بەسەر شەقامی کوردییەوە ھەبێت ، خزمەتی کۆمەڵگای کوردی بکەن ، کە بە قۆناغێکی مەترسیدارو چارەنووس ئامێزدا گوزەر دەکات ، لاساییەکی کوێرانەی بەھا نێگەتیڤەکانی سەرشەقامەکانیان تێدا دەکرێتەوە!!!ھەموو وڵات وێران بێت بەقەدەر مووچەیەکی حەرام لای کادیرەحزبی بە ئەکادیمی کراوەکانی زانکۆکان بەھاو بایەخی نیە!بۆیە ئەگەر زانکۆکانی وڵاتە دواکەوتوەکان یەک جار دواکەوتوو بن ، زانکۆکانی کوردستان ھێندەجارە دواکەوتووترن کە ھەموو سیفاتێکی زانکۆبوونیان لە دەستداوە، ، زانکۆ بۆتە ئەو ماکیاژەی کە عەشیرەتە سیاسیەکانی کوردستان ، کە بەھەڵە ناوی حزبی سیاسیان لە خۆیان ناوە ، دەیانەوێت رووخسارە دزێوقێزەونەکانی خۆیانی پێ جوان بکەن!!!لەبەرئەوەیە نەوەیەکی نوێی ھەلپەرستی وایان بەرھەم ھێناو خستیانە بەردەم کۆمەڵگا، کە لەھەلپەرستیدا کەس تۆزیان لەدوا نەکاو نەزانن کە لەو دیو لووتی خۆیانەوەوە دنیایەکی تر ھەیە، کە خەڵکانی تر ھەنەو خاوەنی گەدەن و ئەوانیش وەک ئەو پێویستیان بە خۆراک و ئاوە !!!\nدەسەڵاتی کوردی زانکۆکانی بە دەردی ھەموو کایەکانی تری ناو کۆمەڵگای کوردی بردووە،لەبەر ئەوەی سیاسەتمەدارە بازرگانەکان ، کە چەندین ساڵە بە ناوی خەبات و کوردایەتیەوە بازرگانی بە خوێنی خەڵک دەکەن ، بەرامبەر بڕوانامەی باڵاو ئەکادیمیە راستەقینەکان(کە بەداخەوە ژمارەیان زۆر کەمە) خۆیان بەکەم دەزانی و لە گرێکوێرەیەکی دەروونی دەژیان،بۆیە مۆدیڵیک لە ئەکادیمیان ھێنایە ئارا، کە کڕنووشیان بۆ ببات و ھەستی خۆ بەکەم زانینەکەیان بڕەوێنێتەوە!بۆیە ئێٍستا کاری سەرەکی ئەو کادیرە حزبیە بەناو ئەکادیمانە،پڕکردنەوەی بۆشایی دەروونی بەرپرسەکان چارەسەری نەخۆشی دەروونی خۆبەکەم زانینی ئەوانە!\nدەساڵ بەر لە ئێستا کتێبیکم لەسەر زانکۆ نووسی و داوای ئەوەم کرد پێویستە لە زانکۆکان ئەحکامی عورفی رابگەیەنرێت ، ئێستا گەیشتوومەتە ئەو بڕوایەی کە پێویستە ژمارەیەکی زۆر لەو زانکۆکانی کوردستان ھەر دابخرێن ، ئەو توانا مرۆیی مادیانەی لەو زانکۆیانە بە ھەدەر دەدرێت، لەچەند زانکۆیەکی کەم چڕبکرێتەوە بۆ ئەوەی واتا بۆ زانکۆکان و کایە مەعریفی و زانستییەکان بگەڕێتەوە!بێگومان ئەمەش شۆڕشێکی پێویستە،تا زانکۆکانیش نەخرێنەوە سەر ھێڵی راستەقینەی خۆیان ، ناکرێت لەو کۆمەڵگایە چاوەڕوانی گۆڕانکاری گەورە بین و حاڵی کۆمەڵگاش ھەرگیز لەو دۆخەی ئێستا باشتر نابێت!


ئه‌و سه‌رۆكه‌ی تێكه‌ڵه‌یه‌ك بوو له شێتی و توندوتیژی – Denegkan\nbyهێمن خورشید\tFebruary 6, 2013\tگشتی\nوردبوونه‌وه‌یه‌كی ده‌روونناسیانه له كردار و هه‌ڵسوكه‌وته‌كانی بووشی كوڕ\nئه‌رێ ئێوه (جۆرج ده‌بلیو بووش)تان له‌بیرماوه؟ زۆر كه‌س ڕقیان له‌و كابرایه بوو، وه‌لـێ من هه‌ركه ده‌مبینی پێكه‌نین ده‌یگرتم، له لایه‌كه‌وه به‌زه‌ییم پێیدا ده‌هاته‌وه و له‌لایه‌كیشه‌وه پێكه‌نینم پێی ده‌هات، ئه‌و زیاتر به ئه‌كته‌رێكی كۆمیدیان ده‌چوو تا سه‌رۆكێك!\nئه‌و سه‌رۆكه، له ناو خودی ئه‌مریكاشدا هێنده‌ی جۆكی له سه‌ر هه‌ڵبه‌سترابوون، (مه‌لای مه‌شهوور) له ناو گۆڕدا ئیره‌یی پێده‌برد. هه‌موو جوڵه و قسه‌یه‌كی نوكته بوو، گه‌رچی خۆی زۆر هه‌ڵده‌نا و به فشه‌وه ده‌ئاخڤی و بازووی نمایش ده‌كرد، لـێ ئه‌گه‌ر به چاوێكی ده‌روونناسییانه‌وه لێیت ڕوانیبا، هه‌موو ئه‌و كارانه‌ی ده‌یكردن ئاماژه‌بوون بۆ یه‌ك شت: (خۆبه‌كه‌مزانین)، من زۆر دیقه‌تی چاوه‌كانیم ده‌دا، ئه‌و هه‌میشه به كه‌سێك ده‌چوو ته‌ریقكرابێته‌وه یان له چاوه‌ڕوانی ته‌ریقبوونه‌وه‌دا بێت. ئه‌گه‌ر خاوه‌ن پیشه‌یه‌ك له پیشه‌كه‌یدا كارامه نه‌بێت، بۆ نموونه پزیشكێك شاره‌زای بواره‌كه‌ی نه‌بێت، یان مامۆستایه‌ك توانای به‌سه‌ر وانه‌كه‌یدا نه‌شكێت، هه‌موو ده‌م چاوه‌ڕێیه له دوای خستنه‌ڕووی ڕای خۆی، یه‌كێك پێی بڵێت: وا نییه، یان پرسیارێكی ئاڕاسته بكات و ئیحراجی بكات. مامۆستایه‌كی بێتوانا، وه‌ختێ پشت له قوتابییه‌كانی ده‌كات، هه‌ر له خۆیه‌وه ده‌نگی پرسیار و بۆڵه‌بۆڵا یان تریقوهوڕی پێكه‌نینی به گوێدا دێت، بۆیه كاتێك ڕسته‌یه‌ك له سه‌ر بۆرده‌كه‌ی ناو پۆل ده‌نووسێت، یه‌كسه‌ر ڕوو به‌لای قوتابییه‌كاندا وه‌رده‌گێڕێت و هاوار ده‌كات: ئه‌وه كێ بوو قسه‌ی كرد؟ چیتان وت؟ پرسیاره‌كه‌ت دووباره بكه‌ره‌وه! له كاتێكدا نه كه‌س قسه‌یه‌كی كردووه و نه پرسیارێكیش له ئارادایه، ئه‌وه ده‌نگی ناو ده‌روونی خۆیه‌تی له سه‌ریا ده‌نگ ده‌داته‌وه، ئه‌وه ترسی ته‌ریقبوونه‌وه و ئیحراجبوونه ده‌ست له سه‌ری هه‌ڵناگرێت و هیچی تر. (بووش) له هه‌ر گوتاردانێكیدا چه‌ند خۆی فشده‌كرده‌وه، دوو هێنده وریای ئه‌وه بوو یه‌كێك له قاقای پێكه‌نین بدات، چون ئه‌و زوو زوو قسه‌ی هه‌له‌ق و مه‌له‌قی ده‌رده‌په‌ڕاند، ڕه‌نگه زۆرێكتان نوكته‌ی ئه‌وتان هه‌ر ته‌نها به بیستن بیستبێت، وه‌لـێ من به دوو چاوی خۆم ئه‌وم بینیوه وه‌ختێ خۆی بووه به نوكته، جارێكیان له بۆنه‌یه‌كی زۆر قه‌ره‌باڵغدا وتاری ده‌دا، سه‌رۆكی هه‌ندێك له وڵاتانی ڕۆژئاوایش له وێ بوون، باسی له جه‌نگی عێراق ده‌كرد، وتی: ” ئێمه هه‌ر ده‌بوایه (سه‌ددام حوسێن)مان له ناو ببردایه، ئاخر ئه‌و دیكتاتۆرێكی خوێنڕێژ بوو، ده‌ستی به خوێنی ده‌یان ئازادیخوازی وه‌ك (نیلسۆن ماندێللا) سوور بوو”! هه‌ر وای وت دۆخه‌كه شڵه‌ژا، ئاماده‌بووان وروژان، یه‌كێك پێده‌كه‌نی، یه‌كێكی تر ده‌ستی به ده‌مییه‌وه گرتبوو، یه‌كێك سه‌ری باده‌دا… دڵنیام زۆرێكیش له نزیكه‌كانی، له بری وی هه‌ستیان به ته‌ریقبوونه‌وه ده‌كرد. ئاخر (ماندێللا) نه خه‌ڵكی عێراقه و نه مردووشه، نازانم ئه‌م و سه‌ددام حوسێنی بۆ پێكه‌وه گرێدا؟!\nبووش نوكته‌ی وێنه‌ییشی زۆر بوو، له‌وانه‌یه زۆرێكتان ئه‌و وێنه‌یه‌تان بینیبێت كه كاتی خۆی له ڕۆژنامه و گۆڤاره‌كاندا بڵاوبووه‌وه: ئه‌و له گه‌ڵ كۆمه‌ڵێك ئه‌فسه‌ر و ده‌ره‌جه‌داری سوپای ئه‌مریكادا ڕاوه‌ستاوه و به دووربین ته‌ماشای شوێنێك ده‌كات، كه‌چی ڕووپۆشی سه‌ر عه‌ده‌سه‌ی دووربینه‌كه‌ی لا نه‌بردووه!\nوێنه‌یه‌كی تری هه‌یه، له قوتابخانه‌یه‌ك له‌گه‌ڵ كۆمه‌ڵێك قوتابی سه‌ره‌تاییدا دانیشتووه و كتێبی یه‌كێك له قوتابییه‌كانی به ده‌سته‌وه گرتووه، گوایا ته‌ماشای ده‌كات، كه‌چی سه‌ر به‌ره‌و خوار گرتوویه‌تی!\nجارێك له وڵاتی چین كۆنگره‌یه‌كی له گه‌ڵ سه‌رۆك وه‌زیرانی ئه‌و وڵاته‌دا بۆ به‌سترابوو، دوای ته‌واوبوونی كۆنگره‌كه، سه‌رۆك وه‌زیرانی چین زوو له هۆڵه‌كه ده‌رچوو و بووش كه‌مێك دواكه‌وت، كه ویستی بكه‌وێته‌ڕێ و له هۆڵه‌كه ده‌رچێ، سه‌رۆك وه‌زیران له چاو ونبووبوو، بووش به‌بێ پرس و ڕاوێژ به پێچه‌وانه‌ی ئاڕاسته‌ی ده‌رگای چوونه‌ده‌ره‌وه ملی نا و ده‌ستی له ده‌رگایه‌كی داخراو توندكرد، یه‌ك دووجار به توندی ده‌رگاكه‌ی ڕاوه‌شاند، خه‌ریكبوو له‌بن ده‌ریبێنێت، باش بوو زوو كۆمه‌ڵێك له داروده‌سته‌كه‌ی به هانایه‌وه هاتن و ده‌رگاكه‌یان له شكاندن و ئه‌ویشیان له سه‌رگه‌ردانی ڕزگار كرد، كه‌چی دوای ئه‌وه ڕووی له ڕۆژنامه‌نووسه‌كانی نێو هۆڵه‌كه كرد و، به پێكه‌نینێكه‌وه كه هێمای ته‌ریقبوونه‌وه بوو ده‌ستی بۆ بۆ به‌رزكردنه‌وه!\nله ناو ئه‌مریكادا زۆر نوكته ده‌رباره‌ی بووش هه‌ڵبه‌ستراوان و ڕه‌نگه زۆرێكیتان بیستبێت، من ته‌نها باس له نوكته‌یه‌كی سیاسیی ئه‌و ده‌كه‌م: ده‌گێڕنه‌وه گوایه بووش و تۆنی بلێر كۆنگره‌یه‌كی ڕۆژنامه‌نووسی ده‌به‌ستن، ڕۆژنامه‌نووسان لێیان ده‌پرسن: به‌رنامه‌ی داهاتووتان چییه؟ بووش ده‌ڵێت: ” به‌نیازین بیست ملیۆن عه‌ره‌ب و یه‌ك پزیشكی ددان بكوژین”.. هه‌موو ڕۆژنامه‌نووسه‌كان به جارێ هاوار ده‌كه‌ن: پزیشكێكی ددان بۆ؟ بووش بزه‌یه‌ك ده‌كات و ده‌چپێنێته گوێی بلێره‌وه: ” پێم نه‌وتی یه‌ك كه‌سیش گرنگی به‌و بیست ملیۆن عه‌ره‌به نادات؟!”. ئه‌و نوكته‌یه هه‌م گاڵته‌كردنه به عه‌ره‌ب و هه‌م به ئاوه‌زی بووشیش.\nبووش چل و سێیه‌مین سه‌رۆكی ئه‌مریكا بوو: له 20/ینایر 2001_20/ینایر 2009، پێشتریش حاكمی ویلایه‌تی ته‌كساس بوو، چل و شه‌شه‌مین حاكمی ئه‌و ویلایه‌ته بوو: له 17/یه‌نایه‌ری 1995_21/دێسه‌مبه‌ری 2000 .\nبووش به‌ر له‌وه‌ی بێته ناو كاری سیاسییه‌وه خه‌ریكی بازرگانی بوو، چه‌ند كۆمپانیایه‌كی نه‌وتی له‌ژێر ده‌ستدا بوون، یه‌كێكیش بوو له خاوه‌نانی یانه‌ی فوتساڵی (ته‌كساس ڕینجه‌ر)، له 1989_ 1998. كێڵگه‌یه‌كیشی له كوفۆردی ته‌كساس هه‌بوو. سه‌رباری زه‌نگینی و پێگه‌كانی، من هه‌ر به كه‌سێكی كه‌وده‌نم ده‌زانی و تا ئێستاش هه‌مان بۆچوونم له‌سه‌ری هه‌یه، بیرتان نه‌چێت مه‌رج نییه كه‌سی كه‌وده‌ن هه‌میشه نه‌دار و په‌راوێز بێت، به پێچه‌وانه‌وه وه‌ك (ژان ژاك ڕۆسۆ) ده‌ڵێت: ” سامان داپۆشه‌ری عه‌یبه‌كانه, گه‌مژه‌ش كه‌وده‌نییه‌كانی خۆی له پشتی زێڕه‌وه ده‌شارێته‌وه!” یان وه‌ك شاعیره عه‌ره‌به‌كه ده‌ڵێت: “حیپما تكون الجهاله نعیما فمن الحماقه أن تكون حكیما”: (وه‌ختێ نادانی خۆشی هێنه‌ر بێ دانابوون جۆرێكه له كه‌وده‌نی).. ئاخر سامان بووشی گه‌یانده لوتكه‌ی ده‌سه‌ڵاتی ئه‌مریكا نه‌ك ئه‌قڵا و دانایی، له وڵاتی خۆیشماندا چاو به هه‌ر لایه‌كدا بگێڕیت ئه‌و ڕاستییه‌ت بۆ ده‌رده‌كه‌وێت، به‌ڵام مه‌ترسییه‌كه له‌وه‌دایه چاره‌نووسی نه‌ك ته‌نها وڵاتێك به‌ڵكو هه‌موو جیهان بدرێته ده‌ست نه‌فامگه‌لێكه‌وه كه باكیان له‌وه نه‌بێت له یه‌ك چركه‌دا دنیا ژێروژوور بكه‌ن، وه‌ك په‌نده ڕووسییه‌كه ده‌ڵێت: ” كه‌وده‌نییه خه‌نجه‌ر بده‌یته ده‌ستی گه‌مژه‌یه‌كه‌وه، چونكه تۆش ده‌بیته بكوژ”!\nئێوه ده‌زانن بووش چی به‌سه‌ر ئابووری وڵاته‌كه‌ی خۆیدا هێنا؟ ئابووری ئه‌مریكا به‌ر له سه‌رده‌می ئه‌و و له سه‌رده‌می ئه‌ودا چۆن بوو؟ بووش زیاده‌یه‌كی به بڕی یه‌ك تریلیۆن دۆلار له بوودجه‌ی وڵات له سه‌رۆكی پێش خۆی واته (بیل كلینتۆن)ه‌وه بۆ مابوویه‌وه، كه‌چی كورتییه‌كی به بڕی یه‌ك تریلیۆن دۆلار بۆ سه‌رۆكی دوای خۆی واته (باراك ئۆباما) به‌جێهێشت، سه‌رباری زیانێك كه به ده‌وروبه‌ری چوارده تریلیۆن دۆلار ده‌خه‌مڵێنرێت، له ئه‌نجامی ئه‌و جه‌نگانه‌وه‌ی له دژی ئه‌فغانستان و عێراق هه‌ڵیگیرساند!\nئه‌وه بۆیه سێیه‌كی خه‌ڵكی ئه‌مریكا (67%) وایان ده‌بینی بڕیاره‌كانی بووش ده‌رباره‌ی عێراق و زۆر بوواری تریش، بڕیاری ناخی خۆین و فڕیان به‌سه‌ر واقیعه‌وه نییه، (61%)یشیان له دۆخی وڵاته‌كه‌یان له سه‌رده‌می ده‌سه‌ڵاتی ویدا ڕازی نه‌بوون.\nئه‌و كابرایه به‌و كاره قێزه‌ونانه‌ی كه بووه هۆی ماڵوێرانی و ده‌ربه‌ده‌ریی ده‌یان هه‌زار هاوڵاتی هه‌ردوو وڵاتی ئه‌فغانستان و عێراق و، كوژرانی هه‌شت هه‌زار سه‌ربازی ئه‌مریكاییشی ته‌نها له عێراقدا لـێ كه‌وته‌وه، خۆی كرد به دووژمنی هه‌موو دونیا، ئه‌و هێنده خۆی سووك كرد تاكه پێڵاوی تێگیرا، سه‌رۆكی گه‌وره‌ترین وڵاتی دنیا پێڵاوباران بكرێت، چ ڕیسواییه‌ك! له 14/دیسه‌مبه‌ری 2008دا، ڕۆژنامه‌نووسی عێراقی (مونته‌زه‌ر ئه‌لزه‌یدی) پێلاوه‌كه‌ی خۆی گرته بووش و پێی وت: سه‌گ! ئه‌و ڕووداوه له‌ناو كۆنگره‌یه‌كی ڕۆژنامه‌نووسیدا كه بووش و (نوری ئه‌لمالكی)ی له شاری به‌غدا پێكه‌وه كۆكردبووه‌وه ڕوویدا. چه‌ندین جاریش هه‌وڵی تیرۆركردنی درا، له 10/مایۆی 2005دا و له كاتێكدا خه‌ریكی پێشكه‌شكردنی وتارێك بوو له مه‌یدانی ئازادیی شاری ته‌لبیسی وڵاتی جۆرجیا، هاوڵاتییه‌كی ئه‌و وڵاته به ناوی (ڤلادیمێر ئه‌رۆتینیان) بۆمبێكی ده‌ستیی به‌ره‌و شوێنی وتاردانه‌كه هه‌ڵدا، بۆمبه‌كه كێشای به كچێكی جۆرجیاییدا وه‌لـێ نه‌ته‌قییه‌وه. ته‌نها سی مه‌تر له بووشه‌وه دوور بوو. پۆلیس له مانگی یۆلیۆدا ئه‌و هاوڵاتییه‌یان گرت و، له یه‌نایه‌ری 2006دا دوای ئه‌وه‌ی دانی به كاره‌كه‌یدا نا، حوكمی زیندانیی هه‌تاهه‌تایی به‌سه‌ردا درا.\nئه‌و كابرایه ته‌نانه‌ت باكی له په‌یوه‌ندییه قوڵه‌كانی وڵاته‌كه‌ی به كیشوه‌رێكی خاوه‌ن كێش و قورسایی وه‌ك ئه‌وروپاشه‌وه نه‌بوو و خه‌ریكبوو له‌به‌ریه‌ك هه‌ڵیوه‌شێنێته‌وه. (سه‌رۆكه كێشه‌كه!).. ئه‌وه ناونیشانی ئه وتاره‌ی (هانز ڕاوش)ی شیكه‌ره‌وه‌ی سیاسیی گۆڤاری (فۆرمات)ی نه‌مساوی، خاوه‌ن مه‌یلی سۆسیالیستییه، تێیدا ته‌عبیر له ڕای خه‌ڵكی ئه‌وروپا ده‌كات ده‌رباره‌ی سیاسه‌ته‌كانی جۆرج بووشی كوڕ و ڕه‌نگدانه‌وه‌كانی له‌سه‌ر یه‌كێتی ئه‌وروپا له‌لایه‌ك و له‌سه‌ر جیهانیش_به‌تایبه‌ت دوای جه‌نگ دژی عێراق_ له‌لایه‌كی تره‌وه. ڕاوش له‌و وتاره‌یدا كه له (9/12/2005) بڵاوی كرده‌وه، جه‌خت له‌سه‌ر ئه‌وه ده‌كاته‌وه: ” ئه‌وروپا و وڵاته یه‌كگرتووه‌كانی ئه‌مریكا ورده ورده خه‌ریكه له یه‌كتر دوور ده‌كه‌ونه‌وه، ئه‌وه‌ش ڕاستییه‌كه ڕووداوه‌كان پشتی ده‌گرن”.\nله‌وه‌ش كاره‌ساتتر، هه‌ڵوێستی بووش بوو ده‌رباره‌ی هاونیشتیمانیانی وڵاته‌كه‌ی خۆی و ده‌ستوه‌ردانی بوو له ده‌ستووری وڵات، ئاخر وه‌ختێ ڕۆژنامه‌ی (نیویۆرك تایمز) هه‌واڵێكی له لاپه‌ڕه‌ی یه‌كه‌میدا بڵاوكرده‌وه ده‌رباره‌ی ڕێگه‌دانی بووش به ده‌زگای ئاسایشی نه‌ته‌وه‌یی ئه‌مریكا، به گوێگرتن له وتوێژه ته‌له‌فوونییه‌كان و چاودێریكردنی نامه ئه‌لیكترۆنییه‌كانی هه‌ندێ له هاوڵاتیانی ئه‌مریكایی، بێ وه‌رگرتنی ڕووخسه‌ت لێیان و بێ پرسكردن به ده‌سه‌ڵاتی دادوه‌ریی وڵات, هه‌ڵایه‌ك به‌رپا بوو لای ڕای گشتی ئه‌و وڵاته ئه‌وسه‌ری دیار نه‌بێ. كاتێكیش باڵافڕه سیخوڕییه‌كانی (سی.ئای.ئه‌ی) هه‌ستان به فڕاندنی كه‌سانی ناڕازی له ده‌سه‌ڵاتی ئه‌و وڵاته _هه‌ڵبه‌ت به ئاگاداریی ده‌سه‌ڵاتداران_ و گواستنه‌وه‌یان بۆ زیندانه نهێنییه‌كان و ئازاردانیان, ڕای گشتی ئه‌مریكایی و جیهانیش وروژان. هه‌فته‌نامه‌ی ئوشتورنی ئه‌ڵمانی نه‌خشه‌ی جوڵانه‌وه‌ی ئه‌و باڵافڕانه‌ی له ئاسمانی ئه‌وروپادا له ئایزله‌نداوه _له باكوور_ بۆ یۆنان و توركیا _له باشوور_، له بورتوگاله‌وه _له ڕۆژئاوا_ بۆ پۆڵه‌ندا _له ڕۆژهه‌ڵات_ بڵاوكرده‌وه, ئه‌وه‌ش له‌ڕێی توێژینه‌وه‌یه‌كی ورد و گشتگیره‌وه له‌سه‌ر تاوانه‌كانی ده‌زگای سیخوڕیكردنی ناوه‌ندی ئه‌مریكی و چالاكییه وێرانكه‌ره‌كانی له جیهاندا. ئه‌و توێژینه‌وه‌یه له لاپه‌ڕه‌كانی (40_46)ی ژماره‌ی (51)ی 15/12/ی 2005 ی گۆڤاره‌كه‌دا بڵاوكراوه‌ته‌وه. ڕه‌خنه‌گرانی سه‌رۆك له‌ناو خۆی ئه‌مریكادا بڕیاره‌كه‌ی ئه‌ویان ده‌رباره‌ی چاودێریكردنی نامه و ته‌له‌فوونی هاوڵاتیانی ئه‌مریكا به‌بێ وه‌رگرتنی ڕای دادگا، به به‌زاندنی سنووره‌كانی ده‌سه‌ڵاتی سه‌رۆك و پێشێلكردنی ده‌ستوور _كه مافی گره‌نتی ئاسایشی هه‌موو تاكه‌كانی گه‌لی داوه_ دایه قه‌ڵه‌م، تا ئه‌و ڕاده‌یه‌ی هه‌ندێكیان ڕایان وا بوو كه ته‌نها ئه‌و كارانه‌ی سه‌رۆك به‌سن بۆ به‌دادگایی گه‌یاندن و له‌سه‌ر كار لابردنی! دوای بڵاوبوونه‌وه‌ی سووڕانه‌وه‌ی هه‌واڵی فڕۆكه سیخوڕییه‌كانی ئه‌مریكاش به ئاسمانی ئه‌وروپادا و فڕاندن و زیندانیكردن و ئازاردانی كه‌سانێكی نه‌یار به ده‌سه‌ڵات، فه‌رته‌نه‌یه‌كی زۆر له ئه‌مریكادا به‌رپا بوو، ته‌نانه‌ت سه‌رۆكی لیژنه‌ی دادوه‌ری له ئه‌نجوومه‌نی پیرانی ئه‌مریكی له (16/1/2006)دا داوای كرد لێكۆڵینه‌وه‌یه‌كی گشتگیر له به‌رنامه‌ی نهێنیی جۆرج بووشی تایبه‌ت به چاودێریكردنی په‌یوه‌ندییه‌كانی هاوڵاتیانی ئه‌و وڵاته بكرێت. ئه‌و وتی: “بووش مافی ئه‌وه‌ی پێنه‌دراوه كارێكی له‌و شێوه‌یه بكات”.\nبووش سه‌ره‌ڕای كه‌وده‌نی، خوێنڕێژیش بوو، ئه‌و له لایه‌كه‌وه دیندار بوو و له‌و لاوه سێكۆلار، له لایه‌كه‌وه پیاوكوژ بوو و له‌ولاشه‌وه باسی ئازادی و مافی مرۆڤی ده‌كرد، له كاتی سه‌ردانیكردنیدا بۆ ئه‌و وڵاته، ڕێكخراوی لێبوردنی نێوده‌وڵه‌تی داوای له كه‌نه‌دا كرد، جۆرج بووشی سه‌رۆكی پێشووی ئه‌مریكای ڕاده‌ست بكات، بۆ ئه‌وه‌ی ڵێكۆڵینه‌وه‌ی له‌گه‌ڵدا بكرێت به تۆمه‌تی ئه‌نجامدانی تاوانی دژه مرۆڤایه‌تی، له‌و تاوانانه‌ش ئازاردانی زیندانیان.\nئێستا دونیا ئارامه، هیچ نه‌بێت له‌به‌ر ئه‌وه‌ی كه‌سانێكی وه‌ك بووش ده‌سه‌ڵاتیان به‌ده‌ست نییه, مناڵانی جیهان ده‌توانن به ئارامی بنوون، نه‌ك له‌به‌ر ئه‌وه‌ی شه‌ڕ و برسێتی له‌ئاراد نیین، به‌ڵكو هیچ نه‌بێ ناترسن له‌وه‌ی له نیوه‌شه‌وێكی دره‌نگدا سه‌رۆكێكی كه‌وده‌نی وه‌ك (جۆرج ده‌بلیو بووش) به سه‌رخۆشی فرمانی وێرانكردنی وڵاته‌كه‌یان ده‌ربكات!\n* له نووسینی ئه‌م بابه‌ته‌دا، سوودم له هه‌ندێ زانیاری نێو بابه‌تێكی (ابراهیم الداقوقی) بینیوه، به ناونیشانی (الرئیس المشكله), الحوار المتمدن-العدد: 1445 – 2006 / 1 / 29).\nPrevious مه‌مله‌كه‌تێك بێ خـۆر یان حیكایه‌تی عاشقه ناكامه‌كان\nNext سمۆره و منداڵ(6) …عه‌لی حه‌مه‌ڕه‌شید به‌رزنجی


یەکێتی چاوی لەسەر چ پۆستێکە لە کابینەی نوێی هەرێمدا..؟\nپارتی لەسەروبەندی پێکهێنانی کابینەی نوێی حکومەتی هەرێمدایە، بۆ ئەو مەبەستەش دوێنی شەممە لە سلێمانی بە جیا سەردانی یەکێتی و گۆڕانی کرد، یەکێتی لەم کابینەیەدا چاوی لەسەر چەند پۆستێکەو جەختی لەسەر دەکاتەوە.\nبەپێی ئەو زانیاریانەی دەست سپی کەوتووە، یەکێتی نیشتمانی کوردستان جگە لەوەی چاوی لەسەر پۆستی جێگری سەرۆک وەزیرانەو جەخت دەکاتەوە لەسەر ئەوەی سەرۆک وەزیرانی حکومەتی هەرێم تەنها یەک جێگری هەبێت، هاوکات چاوی لەسەر دوو وەزارەتی سیادیشە.\nئەو وەزارەتە سیادیانەی کە یەکێتی چاوی لەسەریەتی وەک سپی زانیوویەتی، هەردوو وەزارەتی ناوخۆ و وەزارەتی سامانە سروشتییەکانە، ئەمە جگە لەوەی ئەو حیزبە چاوی لەسەر چەند وەزارەتێکی تریشە.\nسپی زانیویەتی جگە لە پۆستی جێگری سەرۆک وەزیران، یەکێتی چاوی لەسەر پۆستی سەرۆکی پەرلەمان و وەزارەتی ناوخۆیەو، ئەو وەزارەتە بە داواکاریە لە پێشەینەکانی خۆی دەزانێت لە پێکهێنانی کابینەی نوێ لەگەڵ پارتی دا.\nپەرلەمانی کوردستان رۆژی ٦ تشڕینی دووەم دانیشتنی یەکەمی خۆی ساز کردو پەرلەمانتاران سوێندی یاساییان خوارد، کۆبوونەوەکە بەکراوەیی ماوەتە تا لایەنە سیاسیە براوەکان رێکدەکەون لەسەر پێکهێنانی حکومەتی نوێ، هەرچی پارتی و یەکێتی و گۆڕان و کۆمەڵە ئامادەییان تێدایە بەشداری حکومەت بکەن، بەلآم نەوەی نوێ و یەکگرتووی ئیسلامی و حیزبی شیوعی کوردستان بڕیاریان داوە ببنە ئۆپۆزسیۆن.\nناوەندی نافەرمییەکانی نێو پارتی لە دزەپێکردنی زانیاریە نافەرمییەکانیاندا ئاماژە بۆ ئەوە دەکەن کە سەرۆکی حکومەتی ئایندەی هەرێم دوو جێگری دەبێت، هەرچی سەرۆکی پەرلەمانیشە بەپێی پەیڕەوی ناوخۆی بڕیار لێدراوی خوولی پێشوو، دوو جێگری دەبێت، دەنگۆی ئەوە لە ئارادایە پارتی جێگرێکیان بدات بە تورکمانەکان.\nزانیارییەکان ئاماژە بۆ ئەوە دەکەن، دوای را وەرگرتنی لایەنەکان،سەرکردایەتی پارتی کۆدەبێتەوە و لەسەر شێوازی پێکهێنانی کابینەی نوێ بڕیار دەدات. کۆبوونەوەکانی رۆژی شەممەی پارتیش لە سلێمانی زیاتر بۆ زانینی رایە هەردوو لایەنی سەرەکی یەکێتی و گۆڕان بووە.\nئه‌م بابه‌ته 4364 جار خوێنراوه‌ته‌وه


گەڕانەوە بۆ دەستورێکی کاتبەسەرچوو ئومێدێکی بێهودەیە! : چاوی گەل\nنوسەر : هیوا ئەحمەد لەبەرواری : ئازار - 7 - 2021\nهەرچەندە دەستوەرە کۆنەپەرستەکەی عێراق لە ڕۆژی داڕشتن وبڕیاردان لەسەری تا ئەمرۆ هەرچی پرسە گرنگ و هەستیارەکانی ناو ئەم دەستورەهەیە تەنانەت یەک بەندیشیان لێجێبەجێ نەکراوە؛ وەک ماددەی ١٤٠، ناوچە جێناکۆکەکان، بودجەی پێشمەرگە و یاسای نەوت وگاز .. بەڵام ئەمە دەستوری سەردەم و هەلومەرجێکی سیاسی دیاریکراوە لە هێزهاوسەنگی نێوان هێزە ئیسلامیە شیعی و سونیەکان و ناسیونالیزمی کورد و عەرەب بە باڵادەستی ئەمریکا لە ناوچەکە وعێراقی دوای ڕوخاندنی ڕژێمی بەعس و سەدام. ئەو کات عێراق لە لایەن سوپای ئەمریکاوە داگیر کرابوو، حکومەتێکی ناوەندی بەهێزی پڕچەک وسوپایەکی بەهێز بونی نەبوو، ناسیونالیزمی قەومی عەرەبی و ڕژێمی بەعسەکەی ڕوخێنرابوو، هێزە ئیسلامیە شیعی و سونیەکانیش تازە پێیان دەخستە ناو دەسەڵاتەوە لە عێراق و دەسەڵاتێکی ئەوتۆیان نەبوو، ئێرانیش هێشتا کاریگەریەکی ئەوتۆی نەبوو لە عێراقدا، لە بەرامبەریشدا تەنها هێزێک کە یەک دەستترو جێگەو ڕێگەیەکی باڵادەستری هەبوو لەچاو ئەوانی تردا ناسیونالیزمی کورد وحیزبەکانی کوردایەتی بوو کە چەپڵەلێدەرو دۆستی سیاسەتەکانی ئەمریکا بون و بۆ یەک دەیە زیاتر بوو، سەرەڕای شەڕی ناوخۆکەیان و ناکۆیەکانیان، لە هەرێمی کوردستان دەسەڵاتدار بوون. لەم هەلومەرجە سیاسی و هێزهاوسەنگیەدا بوو کە دەستوری عێراق بەسەرپەرشتی پۆل برێمەر حاکمی سەربازی ئەمریکا لە عێراق و مەجلیسی حوکم داڕێژرا. هەر بەهۆی ئەم فاکتەرانەوە بوو کە ناسیونالیزمی کورد بە پشتیوانی ئەوکاتی ئەمریکا توانی دەسکەوتێکی زیاتر بۆ بەشداری لە دەسەڵاتی سیاسی عێراقدا بۆخۆی بپچڕێت، وەک فیدڕاڵیەت لە جیاتی ئۆتۆنۆمی، بەشە بودجەی ١٧%، پۆستە سیادیەکان، مادەی ١٤٠ و ناوچە جێناکۆکەکان وبودجەی پێشمەرگە و دۆسیەی نەوت و… بەڵام ئەمرۆ ئەو هەلومەرجە سیاسی و هێزهاوسەنگیەی ئەو کاتە کە بە قازانجی حیزبە کوردیەکان بوو گۆڕاوە و ئەمڕۆ هاوکێشەکە بەقازانجی حکومەتی ناوەندی و ئیسلامی سیاسی شیعی شکاوەتەوە. ئەمریکا بەڕەسمی لە عێراق و ناوچەکەدا شکستی سیاسی و سەربازی خوارد و زۆر پاشەکشەی کردوە و بڕیاردەری یەکلا کەرەوە نییە لە ناوچەکەدا و ڕەقیبگەلێکی تری وەک ڕوسیا و ئەوروپای لەبەرامبەردا بۆ پەیدا بووە، ناسیونالیزمی کورد وحیزبەکانی بزوتنەوەی کوردایەتی لەوپەڕی پەرتەوازەیی و دابەشبوندان و نوقمی قەیرانی سیاسی و حوکمڕانی و ئابوری بون، لە بەرامبەریشدا حکومەتی ناوەندی و هێزە ئیسلامیە شیعیەکان و سوپا و میلیشیا چەکداریەکانی وەک حەشدی شەعبی لەڕوی سەربازی و چەک و جبەخانە و توانای شەڕکردنیانەوە بەهێزتر بون، بە تایبەتیش دوای کۆتایهاتنی شەڕی دژی داعش و کۆتایهێنان بەدەسەڵاتی داعش و ئیسلامی سیاسی سونی لە ناوچەکانی عێراق و سوریا و پەلاماری سوپای عێراق و حەشدی شەعبی بۆسەر کوردستان و داگیرکردنەوەی کەرکوک وهەموو ناوچە جێناکۆکەکان بەپشتیوانیەکی بەهێزی ئێران، هاوسەنگی هێزی بە قازانجی حکومەتی ناوەندی و ئیسلامی شیعی شکاندۆتەوە، ئێستا بەپشتیوانی ئێران و تا ڕادەیەکیش ئەمریکا هەم لەڕوی سیاسی و سەربازیەوە باڵادەسترن و خۆیان بە براوەی شەڕ دەزانن و دەیانەوێ تەواوی هەلومەرجەکە و دەستورو یاساکانی وڵات بەقازانجی خۆیان بگۆڕن کە ڕەنگدانەوەی ئەم باڵانسە نوێە بێت. هەروەها دەیانەوێت لەڕوی یاسایی و دەستوریشەوە پاشەکشەی زیاتر بەسەر دەسەڵاتی کوردیدا بسەپێنن. هەر بۆیە ئەم دەستورەی ئێستا وەک خۆی نامێنێتەوە و گۆڕانی ڕیشەیی بەسەردا دەهێنن و بنەمایەک نابێت بۆ گفتوگۆو ڕێکەوتنەوە لەگەڵ هەرێمی کوردساتاندا هەرچەندە حیزبە کوردیەکان لە ئاکامی شکستی خۆیاندا جەختی لەسەر دەکەنەوە.\nئازار 10, 2021 له 11:42 am\nخوار و نادروست لە ( ناسیۆنالیزم) گەیشتوئن کاکی برا. شتێ نیە و نەبوە بە نامی (ناسیۆنالیزمی کوردی)، کەری “کوردوستان” ناسیۆنالیزم بی أم بنەچەی خەیلەگی و دەرەەبەگ ناسیۆنالیزم نیئن. أگە تۆزکالێک دەماری ناسیۆنالیزمیان لە کلێشێ بوبا أمرۆکە سوپایێ نیشمانی دەبو، أمرۆکە هەرێمێ کوردی،نەک هەرێمی بنەمالەیی و خەیلەگی. أگە ناسیۆنالیزمی کوردی هەبوبا أمرۆکە أم کوردی کەترە و لاغەر، سێ- چهار پارتی ئیسلامی سواری ملی نەدەبون، أگە ناسیۆنالیزمی کوردی هەبوبا چۆن بنەچەیێ خەیلەگی و دەرەبەگ نەترەیان دەکرد ژێرخان بنخانی أم هەرێمە بۆ تورانی و تارانیان هەراج کەن؟ أگە ناسیۆنالیزمێ هەبوبا چۆن أم ابڕوەیان دەبو پاش سی سالێ لە فەرمان رەوی “ناسیۆنالیزمی خۆ”، بچن لە بەغدا بپاڕێنەوە بەلکو “موچە”یان بۆ بنێرن. أمە ناسیۆنالیزم نیة ، أمە مافیای خەیلەگی و دەرەەبگن کە جەبانت وەک ناسیۆنالیزم بە کوردانیان دەناسێنی.


ئیسلامییەكان لە دوای پێكهاتنی كابینەی نوێ |\nHome بیروڕا ئیسلامییەكان لە دوای پێكهاتنی كابینەی نوێ\non: ئاب 01, 2019 In: بیروڕا, ناوخۆیی\nئیسلامییەكانی هەرێمی كوردستان هەتا ئێستا بە دەم وەڵامی ئەو پرسیارەوە نەچوون كە ئایا بۆچی خرانە دەرەوەی پێكهاتەی حكومەتی نوێ؟ ئایا هۆكارەكە بە هۆی دابەزینی كێرڤی جەماوەری و نزمبوونەوەی ئاستی دەنگەكانیانە؟ یان بە هۆی بێ پلانیی خۆیانە بۆ شێوازی مامەڵەكردن لەگەڵ دەسەڵات؟ یان هۆكارەكەی دەگەڕێتەوە بۆ فشاری كۆمەڵگەی نێودەوڵەتی كە نابێت مامەڵە له‌گه‌ڵ ئیسلامی سیاسیدا بكرێت و دەبێت پەراوێز بخرێن؟\nهەرسێ پارتە ئیسلامییەكەی كوردستان شێوازی دید و تێڕوانینیان بۆ كاری سیاسی لە یەكترەوە نزیكن، هەرسێكیان لە ئێستادا لە چوارچێوەی فرەیی سیاسیدا كار دەكەن و وەك بنەمایەكی دیموكراسیش بەشداری لە هەڵبژاردنەكاندا دەكەن بۆ گەیشتن یان بەشداریكردن لە دەسەڵاتدا، هەرسێ پارتە سیاسییەكە لە كاری سیاسییاندا زیاتر پشت بە كاری بانگخوازی دەبەستن و بۆ ئەم مەبەستەش سیاسەتیان كردووه‌تە پاشكۆی كاری بانگخوازی و هەر لەم ڕێگەیەشەوەیە دەیانەوێت جەماوەر بۆ پارتەكانیان زیاد بكەن و بۆ سەلماندنی ئەم ڕاستییەش ئەوەیە لە هەڵبژاردنەكانی ڕابردوودا ژمارەیەك لە بانگخواز و مامۆستای ئایینی كراونە بەربژێر و توانیویانە دەنگی باشیشیان بۆ كۆ بكەنەوە، بەڵام دواجار بە گەیشتنیان بە پەرلەمان و پۆستە حكومییەكان نەیانتوانیوە وەك پیاوی دەوڵەت سەركەوتنێكی پیشەیی بە دەست بهێنن.\nئەم شێوازە لە كاری سیاسیدا زۆرتر هاوشێوەی پارتە ئیخوانییەكانە كە لە ڕۆژهەڵاتی وڵاتانی عەرەبیدا كار دەكەن، وەك میسر و ئەردەن و كوەیت و یەمەن و هەندێ لە وڵاتانی تر كە بە هۆی ئەم شێوازەوە تووشی چەقبەستوویی و قەیرانی جۆراوجۆر بوونەوە، ئەم پارتە ئیسلامییانە ئێستاش نەیانتوانیوە ڕزگاریان ببێت لە گوتاری چارەكی كۆتایی سەدەی ڕابردوو، كە ئەویش جەختكردنەوەیە لەسەر پاراستنی شووناسی ئیسلامیبوونی كۆمەڵگەی كوردی، لە كاتێكدا كە ئەمە ئەركی ڕێكخراوە بانگخوازییەكانە نەك پارتی سیاسی.\nكاركردنی پارتە ئیسلامییەكانی كوردستان بەو فۆڕمە تەقلیدییە، بووەتە هۆی ئەوەی نەتوانن وەك پارتێكی سیاسیی گەشەكردووی مۆدێرن كار بكەن و بتوانن نوێنەرایەتیی هەموو چین و توێژەكان بكەن، بەڵكوو ئێستا ئەوان نوێنەری كەمینەیەكی ئایدیۆلۆژیی ئیسلامین نەك هەموو كۆمەڵگەی كوردی كە دابەشبوونی جۆراوجۆری هەیە لە ڕووی فیكری و ئایینی و نەتەوەییەوە.\nئەم پارتە ئیسلامییانە لە ناوخۆی پارتەكانیشیاندا ئاستی گۆڕان و گەشەیان زۆر لاوازە و نەیان توانیوە فۆڕم و شێوازی كاركردنیان بگۆڕن یان زەمینەیەك ساز بكەن بۆ گۆڕانی سەرۆك و بەرپرسەكانیان، لە هەرسێ پارتەكەدا بە درێژایی 28 ساڵی ڕابردوو تەنها نوخبەیەك ڕابەرایەتیی پارتەكانیان دەكەن و لەم ڕووەوە هیچ جیاوازییەكیان له‌گه‌ڵ پارتە عەلمانییەكاندا نییە، ئەمەش لە لایەك نیگەرانی و بێهیوایی لە لای گەنجان و ئەكادیمی و كەسانی ڕۆشنبیر درووست كردووە و بووه‌تە هۆی ئەوەی كە ئەم سێ پارتە خاڵی ببنەوە لە میدیاكاری بەهێز و نووسەر و ڕۆشنبیر و ئەكادیمییەكان، چونكە ئەو نوخبە باڵادەستە توانای لەخۆگرتنی ئەو توێژانەیان نییە و زۆرجاریش بە دووركەوتنەوەیان دڵخۆش دەبن.\nلە لایەكی ترەوە ئەم فۆڕمە لە ئیسلامی سیاسی ڕۆژ بە ڕۆژ لە ناوخۆ و دەرەوەدا دەكەوێتە پەراوێز و چیتر وەك هێزێكی سیاسیی كاریگەر مامەڵەی لەگەڵدا ناكرێت، بە تایبەتی ئەمه‌ریكا و ڕێكخراوە نێودەوڵەتییەكان، چونكە لە دوای بەهاری عەرەبییەوە ئەو مامەڵەیەی كە له‌گه‌ڵ ئیسلامی سیاسیدا دەكرێت پەراوێزخستنە. لەبەر ئەوە ئەم پارتە ئیسلامییانەی كوردستان ئەگەر خوێندنەوەیەكی واقیعبینانەیان هەبوایە بۆ گۆڕانكارییەكانی ڕۆژهەڵاتی ناوەڕاست دەبوایە شێوازی كار و گوتاری سیاسییان بگۆڕیایە هەتا هاوتەریب بە گۆڕانكارییەكان ئەوانیش بیانتوانیایە گەشە بكەن و پەیوەندییەكی نوێ له‌گه‌ڵ هێزە كاریگەرەكاندا درووست بكەن، نەك ڕووبەڕووبوونەوە و ململانێ، پێم وایە ئەگەر بەم شێوەیە كاریان بكردایە لە ناوخۆی كوردستان و له‌گه‌ڵ هێزە دەسەڵاتدارەكانی كوردستانیشدا دەیانتوانی باشتر مامەڵەیان بكردایە و لێكتێگەیشتنی زیاتریان هەبوایە لەگەڵیاندا.\nدابڕانی ئەم پارتە ئیسلامییانە لە یەكتر و تەنها خولانەوەیان لە دەوری بەرژەوەندییە تایبەتییەكان وای لێ كردوون كە نەتوانن ببنە خاوەنی پڕۆژەیەكی سیاسیی گەورە و كاریگەر كە پارتە حکومڕانەكان ناچار بكەن مامەڵەیەكی ئیجابییان لەگەڵدا بكەن، بۆ نموونە لە خولی پێشووی حكومەتدا كۆمەڵی ئیسلامی ئەوەندەی لە بزووتنەوەی گۆڕان نزیك بوو و هیواكانی لەسەر هەڵچنی بوو ئەوەندە بڕوای بە هێزە ئیسلامییەكانی تر نەبوو، ئەوەندەش كە یەكگرتوو لە پارتی نزیك بووبووەوە ئەوەندە لە كۆمەڵ و بزووتنەوە نزیك نەدەبوویەوە، كەواتە ئەم پارتە ئیسلامییانە توانای ئەوەیان نییە كە پێشنیاری پڕۆژەی گەورە بكەن و جیاوازییەكانیان تێ بپەڕێنن و بتوانن لە چوارچێوەیەكی سیاسیی نوێدا درێژە بە كار و چالاكییەكانیان بدەن.\nلە ئێستادا ئیسلامییەكانی كوردستان یەكەم هەنگاو كە پێویستە بینێن ئەوەیە كە بازنەی ئیسلامی سیاسی جێ بهێڵن و بگەڕێنەوە بۆ بازنەی نیشتیمانی و كوردستانیبوون و كوردبوون، واتە پێویستە لە ئایدیۆلۆژیای ئیسلامی سیاسییەوە بگەڕێنەوە بۆ بازنەی مسوڵمانی كوردستانیی دیموكراسیخواز، ئەمەش بەوە دەبێت كە چوارچێوەی ئەم پارتە سیاسییانەی ئێستایان تێپەڕێنن بۆ پڕۆژەیەكی سیاسیی نیشتیمانی، ئەم قۆناغە ئەوەشی تێپەڕاندووە، كە بەرەی ئیسلامی درووست بكەن یان بچنە ناو پارتێكی ئیسلامیی ترەوە، بەڵكوو پێویستە هەرسێ پارتە ئیسلامییەكە لە جیاتی خزمەت بە ئەجێندای ئیسلامی سیاسی و بەرژەوەندیی سەركردە و بەرپرسەكانیان بیر لە پڕۆژەیەكی گەورەی نیشتیمانی بكەنەوە، ئەمەش ببێتە چوارچێوەیەك بۆ خزمەتی گەل و نیشتیمان و بەدەمەوەچوونی چارەسەری قەیرانەكانی كۆمەڵگەی كوردستان بە هەموو چین و توێژەكانیەوە، ئەمەش پێویستی بە عەقڵی نوێ و كەسایەتیی نوێ و فۆڕمێكی تازە هەیە، بەڵام ئایا ئەم پارتە ئیسلامییانە ئامادەن ئەم هەنگاوە بنێن، زۆر جێگەی گومانە.


هانده‌رانی بارسێلۆنا دڵنیابن.. مێسی له بارسێلۆنا ده‌مێنێته‌وه – یاریگا سپۆرت\nHome/بازاری گواستنەوە/هانده‌رانی بارسێلۆنا دڵنیابن.. مێسی له بارسێلۆنا ده‌مێنێته‌وه\nهانده‌رانی بارسێلۆنا دڵنیابن.. مێسی له بارسێلۆنا ده‌مێنێته‌وه\nگه‌رچی ده‌نگۆی رۆیشتنی مێسی له بارسێلۆنا گه‌رمه، به‌ڵام بارتۆمیۆ سووره له‌سه‌ر ئه‌وه‌ی لیۆ له یانه‌كه‌ی بمێنێته‌وه و ئاماده نییه به‌هیچ شێوه‌یه‌ك لیۆ بفرۆشێت.\nرۆژنامه‌ی مۆندۆ دیپۆرتیڤۆی كه‌ته‌لۆنی ئاشكرایكردووه، جۆسێپ ماریا بارتۆمیۆ سه‌رۆكی یانه‌ی بارسێلۆنا ئاماده نییه به هیچ شێوه‌یه‌ك ده‌ستبه‌رداری مێسی بێت و به‌نیازه له چه‌ند رۆژی داهاتوو له‌گه‌ڵ مێسی كۆبێته‌وه، تاكو رازی بكات له بارسێلۆنا بمێنێته‌وه.\nرۆژنامه كه‌ته‌لۆنییه‌كه ئاشكرایكردووه، بارتۆمیۆ پێیوایه هێشتا ساڵێك لر گرێبه‌سته‌كه‌ی مێسی ماوه و پێیوایه ده‌توانن مێسی رازی بكه‌ن له بارسێلۆنا بمێنێته‌وه، كه هاوینی 2021 گرێبه‌سته‌كه‌ی كۆتایی دێت و نرخی هه‌ڵوه‌شاندنه‌وه‌ی گرێبه‌سته‌كه‌شی 700 ملیۆن یۆرۆیه.\nكه‌ناڵی ESPNی جیهانی ئاشكرایكردووه، چه‌ند به‌رپرسێكی بارسێلۆنا پێیان باشه یانه‌كه‌یان رێگا به مێسی بدات بڕوات و سه‌ر له‌نوێ تیپێكی نوێ دروست بكه‌نه‌وه و له كۆڵی مووچه زۆره‌كه‌ی مێسی ببنه‌وه، به‌ڵام بارتۆمیۆ ئاماده نییه له مێژوو تۆمار بكرێت له سه‌رده‌می ئه‌و بارسێلۆنا ده‌ستبه‌رداری باشترین یاریزانی مێژوو بێت.\nجگه له ئینته‌ر میلان و مانچێسته‌ر سیتی و پاریس سانجێرمان به‌مدواییانه یۆڤێنتۆسیش هاتووه‌ته سه‌ر هێڵ و ده‌یه‌وێت لیۆ بباته ریزه‌كانی.


ووردەکاری قۆناغی دووەمی ئۆپەراسیۆنی ئەلنەسر ئەلموبینی ئەنساروڵڵا + وێنە - هەواڵەکانی جیهانی ئیسلام\nڕۆژئاوای ئاسیا / سعودیه / مەڵتیمیدیا / هەواڵ / وێنە / یەمەن\nووردەکاری قۆناغی دووەمی ئۆپەراسیۆنی ئەلنەسر ئەلموبینی ئەنساروڵڵا + وێنە\nیه‌ك شه‌ممه 1 ئاب 21 - 22:32\nهەواڵەکانی جیهانی ئیسلام: یەحیا سەریع ووتەبێژی هێزە چەکدارەکانی یەمەن وردەکاریەکی تازە لە قۆناغی دووەمی ئۆپەراسیۆنی ئەلنەسر ئەلموبین راگەیاند.\nیەحیا سەریع لەمبارەیەوە ووتی:\n«قۆناغی دووەمی ئۆپەراسیۆنی ئەلنەسر ئەلموبین لە ٢٠ی تەمووز دەستیپێکرد و چەند ڕۆژی خایاند.\nهەموو ئامانجەکان لە قۆناغی دووەم بە دی هاتن، کە گرنگترینیان ئازادکردنی ئیدارەکانی “ناطع” و “نعمان” بە ڕووبەری ٣٨٠ کیلۆمەتری چوارگۆشە لە پارێزگای ئەلبەیزا بوو.\nزەبرێکی قورس لە گروپە تەکفیرییەکان، لەوانە داعش و ئەلقاعیدە درا، بەوەش ژمارەی کوژراوانی تەکفیریەکان لەم قۆناغەدا گەیشتە ١٦٠ کەس و زیاتر لە ٢٠٠ کەسی دیکەش بریندار بوون و هەروەها دەیان تەکفیریش بە دیل گیران.\nدەیان ئۆتۆمبێلی سەربازی و زرێپۆش تێکشکێنران و دەستیش بەسەر چەکی جۆراوجۆردا گیرا.\nلە ئۆپەراسیۆنی ئەلنەسر ئەلموبین نزیکەی ٥٠٠ کیلۆمەتری چوارگۆشە لە ناوچەکانی ئیدارەی “الصومعه”، “الزاهر” و “ناطع” ئازاد کران.\nژمارەی گشتی کقژراوانی گروپە تەکفیرییەکان لە دوو قۆناغی ئەم ئۆپەراسیۆنەدا بۆ ٥١٠ کەس و هەروەها ژمارەی بریندارانیان بۆ ٧٦٠ کەس بەرزبوویەوە.\nیەکینە جیاوازەکانی هێزە چەکدارەکانمان بەشداری قۆناغی دووەمی ئەم ئۆپەراسیۆنە بوون، بە شێوەیەک کە هێزە فڕۆکە بێ فڕۆکەوانەکان ١٩ ئۆپەراسیۆنی پشکنین و هێرشبەرانە و هێزە مووشەکیەکان بە بەکارهێنانی مووشەکی بەدر و سەعیر ١٣ ئۆپەراسیۆنیان دژ بە دوژمن ئەنجام داوە.\nهاوپەیمانی سعودیە چەک و تەقەمەنی سووک و قورسی بۆ ئەلقاعیدە و داعش دابینکردووە، و هەروەها تەواوی ئاسانکاریەکانی بۆ ئەو تەکفیریانە لە پارێزگای ئەلبەیزا کردووە.\nله میانەی قۆناغی دووەمی ئۆپەراسیۆنی ئەلنەسر ئەلموبین دا هاوپەیمانی سعودیە ٦٧ هێرشی ئاسمانی بۆ سەر پێگەکانمان بۆ پشتیوانی لە تەکفیریەکان ئەنجام داوە.\nئێمە بۆ سەلماندنی پەیوەندی نێوان هاوپەیمانی سعودیە و گروپە تەکفیرییەکان بەڵگەی تەواومان هەیە.\nگەلی ئێمە ئاگاداری پیلانەکانی ئەمریکان کە لەلایەن هاوپەیمانی سعودیە و ئەوانەی دەستیان تێوەگلاوە جێبەجێ دەکرێت و ئەوەی لە پارێزگای ئەلبەیزا ڕوویدا بەشێکی ئەو پیلانە بوو.\nئێمە ئەو ڕۆڵە مەزنە کە هۆزەکانی ئەلبەیزا و دەسەڵاتدارانی خۆجێی ناوچەکە لەم پارێزگایەدا گێڕاویان بە بەرز دەنرخێنین.\nگەلی ئێمە درێژە بە ڕێبازی جیهادی خۆی بە ڕێبەرایەتی سەید عەبدولمەلیک بەدرەدین حوسی تا گەیشتن بە سەروەری و سەربەخۆیی و ئازادی ناوچەکانی کۆماری یەمەن دەدات.\nئەوە بە خەڵکی خۆمان رادەگەیەنین کە هێزە چەکدارەکانتان لەگرتنی ڕێوشوێنە پێویستەکان بۆ بەهێزترکردنی توانا بەرگریی و پێگە سەربازیەکانیان بۆ مەبەستی ڕێگرتن لە دەستدرێژییەکان کەمتر خەمی نابێت و بە بەردەوامی ئۆپەراسیۆنی سەربازی بە کوالیتی بەرزتر لە دژی دوژمن ئەنجام دەدات تا ئەو دەستدرێژییە ڕابگیرێت و گەمارۆکە هەڵبگیرێت.\nئەنسارۆڵڵا سعودیه یەمەن


تشرینی یه‌كه‌م 2020 – KDPmedia\nڕۆژی ٥ی خەزەڵوەری ١٣٩٩ی هەتاوی (٢٦/١٠/٢٠٢٠) ناوەندی هاوكاریی حیزبەكانی كوردستانی ئێران كۆبوونەوەیەكیان بە شێوەی ئانلاین بەڕێوە برد. ناوەندی هاوکاریی حیزبەکانی کوردستانی ئێران کۆ بوونەوە و چەندین بابەتی وەک دۆخی سیاسیی ئێستای کوردستان و ئاڵوگۆڕەکانی ناوچەیان [درێژەی بابەت]\nکۆچی دوایی برای ئەندامێکی لە مێژینە و تێکۆشەری حیزبی دێموکراتی کوردستان لە شاری مەهاباد\nبە پێی هەواڵێک کە لە شاری مەهابادەوە بە دەستمان گەشتووە، بە داخ و پەژارەیەکی زۆرەوە کاک یعقوب عەلی نژاد، برا گەورەی هاورێی ئازیز و خۆشەویستمان کاک کەریم عەلی عەلی نژاد ( قۆزلوو ) کۆچی دوایی [درێژەی بابەت]\nبە داخ و پەژاریەکی زۆرەوە ئەمڕۆ سێ شەممە رێکەوتی ٦ ی خەزەڵوەری سالی ١٣٩٩ کاک عوسمان ڕادین باوکی هاورێی ئازیز و خۆشەویستمان کاک رەحیم محمود دوخت، خەلکی سونجاغی ناوچەی محالی ئاختەچی سەر بە شاری مەهاباد [درێژەی بابەت]\nڕۆژنامەی “ئێعتماد” بە وەبیرهێنانەوەی درێژەی شکستەکانی کابینەی ڕووحانی لە کاردانەوەکانی ئابووری خۆی، سەبارەت بە دووپاتکردنەوەی خۆپێشاندانەکانی مانگی خەزەڵوەری ساڵی رابردوو، هۆشداری دا کە بەشێوەیەکی دڕندانە سەرکوت کرا. لە راپۆرتێکی ئەم ڕۆژنامەیەدا هاتووە کە نرخی دۆلار [درێژەی بابەت]\nڕۆژنامەی ساندی تایمزی بریتانیا: بازرگانە کوژراوەکەی وڵاتی ئیتالیا، خەڵکی ئێرانەوە فرۆشیاری چەکوچۆڵ بە ڕێژیمی ئێران بووە. پۆلیسی ئیتالیا کوژرانی سەعید ئەنساری فیرووز، کوڕی باڵوێزی ڕێژیمی پەهلەوی لە ئیتالیا و یەکێک لە بازرگانە قاچاخچییەکانی چەکوچۆڵ و [درێژەی بابەت]\nمام ڕەسووڵ پیرۆتی ناسراو بە ڕەسووی حەمەی مروەتێ، باوکی شەهید حەمەڕەش و کادری دێرنی حیزبەکەمان هەمزە پیرۆتی ” وەرگێلی” بە هۆی چوونە سەری تەمەن کۆچی دوایی کرد. مام ڕەسووڵ مرۆڤێکی تێکۆشەر و نیشتمان پەروەر بوو. [درێژەی بابەت]\nبە پێی هەواڵی چاونیوز،”کاوان حەیدەری”، ئەندامی حیزبی دێموکرات بۆ جاری دووهەم لە پارێزگای “مونشن”، لە وڵاتی ئاڵمان لەلایەن بەرپرسانی ئەو وڵاتەوە دەسبەسەر کراوە و دەیانهەوێ دیپۆرتی ڕۆمانی کەنەوە. وڵاتی ڕۆمانی جاری پێشوو بڕیاری دابوو “کاوان [درێژەی بابەت]\nکۆچی دوایی رەحمانی رەسوولی خەلکی ئاوای گەرۆر برای هاورێمان کەریم رەسوولی لە شاری پیرانشار\nسەرلەبەیانی رۆژی 26ی ئۆکتۆبری ٢٠٢٠ی زایینی کاک رەحمان رەسوولی کوری مام خدر و خەلکی گەرۆر بە هۆی پەتای کۆرۆنا ماڵ ئاوایی لە ژیان کرد کۆچکردوو کاک رەحمان رەسوولی برای هاورێ و کادری تێکۆشەری حیزبی دێمۆکراتی [درێژەی بابەت]\nپۆمپێئۆدەڵێ: هیچ جیاوازییەک لە نێوان باڵی سیاسی و باڵی سەربازی حیزبوڵای لوبناندا نییە و داوای لە هەموو هاوپەیمانەکانی ئەمریکا کرد کە حیزبوڵای لوبنان کە سەر بە ڕێژیمی تێرۆریستی ئێرانە و هەڕەشەیەکی گەورەیە بۆ سەر سەقامگیری [درێژەی بابەت]\nچەند کەسێک لە ڕێگای کاناڵی “ئاسۆی نیشتمان”ەوە باجگیری لە خەڵک دەکەن. ئەم چەند کەسە کە بە داخەوە بە کەڵک وەرگرتن لە ناو و ئێعتباری حیزبێکی خاوەن ڕابردووی پڕ لە فیداکاری، لە ڕێگای دانانی کاناڵێکی تێلگرامی [درێژەی بابەت]


یه‌كه‌م ژنی تورك كه چووه سه‌رته‌خته‌ی شانۆ – Knwe.org\nسەرەکی » ئەدەب - سێبەر و سایە » یه‌كه‌م ژنی تورك كه چووه سه‌رته‌خته‌ی شانۆ\nژیانی ئه‌م ژنه هونه‌رمه‌نده له كۆتاییه‌كانی ده‌سه‌ڵاتی عوسمانی ده‌ستی پێكردووه و له سه‌رده‌می كۆمارییدا كۆتایی هاتووه، له ته‌مه‌نی گه‌نجیدا ئاره‌زووی له شانۆ بووه وه‌كو یه‌كه‌م ژنی تورك چووه‌ته سه‌ر ته‌خته‌ی شانۆ و به‌هۆی ئه‌وه‌وه تووشی گرفت بووه. ئه‌و سه‌رده‌مه توركیای عوسمانی رێگه‌ی نه‌داوه ژنان له سه‌ر ته‌خته‌ی شانۆ رۆڵ ببینن، به‌و هۆیه‌وه تووشی كێشه بووه و به فه‌رمانی وه‌زاره‌تی ناوخۆی عوسمانی رێگریی لێكراوه، به‌ڵام عه‌فیفه وه‌ك یه‌كه‌م ژنی مسوڵمان ئینكه‌به‌ری كردووه و به‌جارێك دژی یاسای ده‌وڵه‌ته‌كه‌ی و ته‌نانه‌ت دژی ویست و ئاره‌زووی باوكیشی چووه‌ته سه‌ر ته‌خته‌ی شانۆ و رۆڵی بینیوه، چه‌ند كارێكی كردووه، به‌ڵام به‌هۆی ئالووده‌بوون به تریاكه‌وه زۆر نه‌ژیاوه، هێشتا گه‌نج بووه، له ته‌مه‌نی 39 ساڵیدا مردووه و نه‌یتوانیوه به‌هره‌مه‌ند بێت له سه‌رده‌می كرانه‌وه و به ئه‌روپاییبوونی توركیای سه‌رده‌می ئه‌تاتوركدا. له‌گه‌ڵ ئه‌وه‌شدا له چه‌ند به‌رهه‌مێكی شانۆییدا رۆڵی بینیوه. له دوای هه‌ڵوه‌شانه‌وه‌ی ئیمپراتۆرییه‌تی عوسمانی ئه‌تاتورك توركیای نوێ داده‌مه‌زرێنێ و كۆمارێكی عه‌لمانی بنیات ده‌نێ، جا له‌دوای ئه‌و گۆڕانكارییه سیاسییه‌وه سیستمی سیاسی و و په‌روه‌رده و كۆمه‌لایه‌تی له توركیا گۆڕانكاری به‌سه‌ردا هاتووه و توركیا پێی ناوه‌ته قۆناغێكی تره‌وه و له‌بواری رۆشنبیریشدا گه‌شه‌ی كردووه و له كۆماره‌دا شانۆش وه‌ك زۆر بواری دیكه ده‌رگاكه‌ی بۆ ژنان ده‌كرێته‌وه، به‌ڵام عه‌فیفه هه‌ر فریای چه‌ند كارێك كه‌وتووه و له ساڵی 1941 له ته‌مه‌نی سی و نۆ ساڵیدا مردووه.\nئه‌م ژنه ئه‌كته‌ری ناوداری شانۆی توركیا، یان باشتر بڵێین یه‌كه‌م ژنه موسڵمانی توركه چووه‌ته سه‌ر ته‌خته‌ی شانۆ له ساڵی 1902 له ئه‌سته‌نبوڵ له خێزانێكی مامناوه‌ند له دایكبووه، باوكی ناوی هیدایه‌ت بووه و دایكی ناوی مه‌دیحه بووه، برایه‌كی هه‌بووه به ناوی ساڵح و خوشكێك به‌ناوی به‌هییه. عه‌فیفه له نه‌وه‌ی سه‌عید پاشای پزیشك بووه. ژیانێكی تیژ تێپه‌ڕی هه‌بووه، خێرا هات و خێرا ونبوو، له ساڵی 1941 به‌جوانه‌مه‌رگی سه‌ری نایه‌وه. سه‌ره‌تای ژیانی هونه‌ری و خولیای شانۆ لای عه‌فیفه له قوتابخانه‌ی هونه‌ره جوانه‌كانی تایبه‌ت به ژنانه‌وه ده‌ستیپێكردووه، پێش ئه‌وه‌ی له به‌شی شانۆ له په‌یمانگا وه‌ربگیرێ. باوكی دڵی له هه‌ڵبژارده‌كه‌ی نیگه‌ران بووه و رازی نه‌بووه له‌سه‌ر ئه‌و كاره، به‌ڵام عه‌فیفه پڕكێشی كردووه. به‌هۆی ئه‌و پڕكێشییه‌ی كه كردوویه‌تی زۆر به‌خێرایی ناوبانگی ده‌ركردووه.\nژیانی خێزانی عه‌فیفه له ساڵی 1929دا ده‌ستیپێكردووه، شووی به ئاوازدانه‌ری به ناوبانگی توركیا سه‌ڵاحه‌دین بینار كردووه، كه له ئاهه‌نگێكی موزیكدا بینیبووی و شه‌ش ساڵ له‌گه‌ڵیدا ژیاوه، به‌ڵام هه‌ر زوو ژیانی خێزانی تێكده‌چێ و له ساڵی 1935 له مێرده‌كه‌ی جیابووه‌ته‌وه و له كاری شانۆش داده‌بڕێ و زۆرنابات ده‌مرێت.\nیه‌كه‌م رۆڵ بینینی عه‌فیفه جاله به‌ناوێكی خوازراوه‌وه بووه، به‌رده‌وام بووه تاوه‌كو وه‌زاره‌تی ناوخۆ به‌فه‌رمی له‌كاری شانۆ دایبڕیوه له ساڵی 1911. به‌ڵام سه‌رباری رێگرییه‌كان به‌رده‌وام بووه، له ساڵی 1920 له‌سه‌ر ته‌خته‌ی شانۆ ده‌ركه‌وتووه له شانۆگه‌ریی یامالار له رۆڵی ئمیلدا. كه حسێن سوات نووسیوێتی.


ئیدی کاتی ئه‌وه هاتووه که ده‌رس وه‌رگرین: | Zaher Baher\nئیدی کاتی ئه‌وه هاتووه که ده‌رس وه‌رگرین:\nله‌و کاته‌وه‌ی که ئه‌مه‌ریکا له شه‌ڕی کۆبانی به‌ده‌م هێزه کوردیییه‌کانه‌وه چوو، دواتریش که بوونه هاوپه‌یمان دژی داعش ، من له دڵه‌ڕاوکێو له‌و په‌ڕی پشێوی ده‌رونیدا سه‌باره‌ت به ڕۆژاوا ژیاوم چونکه هه‌ستم به‌وه ده‌کرد که ئامانج و داهاتوی ئه‌و بزوتنه‌وه کۆمه‌ڵایه‌تییه له قه‌یراندایه . له‌م باره‌شه‌وه چه‌نده پۆستم له فه‌یسبووکدا بڵاوکرده‌وه له‌پاڵ نوسینی چه‌ند وتارێکدا که یه‌کێکیان له‌ژێر ناوی ” هه‌لوێستمان به‌رانبه به ڕۆژاو ده‌بێت هه‌ڵوێست ڕه‌خنه و هاریکاری بێت” بۆ بینینی ئه‌و وتاره ئه‌گه‌ر ویستت  تکایه کلیك له‌سه‌ر ماڵپه‌ره‌که‌م بکه :\nZaherbaher.com له‌و وتاره‌مدا له هه‌ڵوێستی هاریکاریانه‌وه ڕه‌خنه‌م له میدیا و هه‌ردوو بزوتنه‌وه‌که ، باکور و ڕۆژاوا ، گرتووه. زۆر جاریش له ئاڵوگۆڕکردنی نامه‌مدا له‌ته‌ك هاوڕێیان و براده‌راندا، کورد و غه‌یری کورد ، هه‌روه‌ها له وتارێکمدا که له سه‌ره‌تای  2015 دا نوسیومه، وتومه ئه‌وه‌ی که ئه‌زموونی ڕۆژاوای تاکو ئێستا به سه‌رکه‌وتووی هێشتۆته‌وه : شه‌ڕی داعش و ئابڵوقه‌ی ئابورییه. دیسانه‌وه‌و من زۆر به توندی دژی به‌رفراونکردنی جه‌نگه‌که و به‌رده‌وامپێدانی، بووم ، له‌بری ئه‌وه من داوای هه‌ڵوێستی به‌رگرییکردنم له‌وه‌ی که به‌ده‌ستهاتووه ، کردووه و داوای کارکردنی جددی له‌سه‌ر بنیاتنانی ئابوریی هه‌ره‌وه‌زی گه‌لی له سه‌رانسه‌ری کانتۆناه‌کانی ڕۆژاوادا .\nهه‌میشه باوه‌ڕم وابووه که هاوکاریکردن له‌گه‌ڵ ئه‌مه‌ر‌یکا و ڕۆژاوا و ڕوسیادا هه‌ڵه‌یه‌کی کوشنده‌یه و دواتر به زه‌ره‌رێکی گه‌وره له‌سه‌رمان ده‌شکێته‌وه، ئه‌وه‌ی که براوه‌ی ئه‌و سیاسه‌تانه‌یه ئه‌ردۆگانه نه‌ك ئێمه که ده‌رکه‌وت یاری به‌هه‌ر هه‌موویان کرد و ته‌قله‌ی عه‌جایه‌بیشی پێلێدان . له‌به‌ر ئه‌مه‌ش من وتومه ئه‌م شه‌ڕه ده‌بێت، بۆ ئه‌وان به‌جێبهێڵرێت و کورد ده‌بێت ته‌ماشاکار بێت نه‌ك شه‌ڕکه‌ر و شه‌ڕکار.\nئێستا کاتی ئه‌وه هاتووه که ده‌رس وه‌رگرێت و په‌یوندیمان له‌گه‌ل ڕوسیا و ئه‌مه‌ریکا و هاوپه‌یمانه‌کانیاندا فڕی بده‌ینه زبڵدانی مێژووه‌وه و پشتیان تێبکه‌ین، ڕوو له هاریکاری نێونه‌ته‌وه‌یی له لایه‌ن چه‌پ و کۆمۆنیست و سۆشیالیت و نقابی و ئه‌نارکیسته‌کانه‌وه بکه‌ین و متمانه به‌وان بکه‌ین.\nئه‌م لینه‌که‌ی خواره‌وه حه‌قیقه‌تی په‌یوه‌ندیی ئه‌مه‌ریکاو تورکیا ده‌رده‌خات کوردیشی بۆ جارێکی ده‌یه‌ها جاری له فایلی له‌بیرکردن و ده‌رسوه‌رنه‌گرتندا ، سه‌یڤ کرده‌وه .\nPrevious postئێمە نه‌ك کار له‌سه‌ر ده‌رهێنانی ڕه‌گوڕیشه‌ی گه‌نده‌ڵی ناکه‌ین ، به‌ڵکو له ناخی منداڵان و نه‌وه‌ی منداڵانیشماند ئه‌و تۆوه ده‌ڕوێنین